
De Catallianoruin carmmuin 

re grammatica et metrica. 



I^i quis universae poesis Latinae inde a nascentibus Ro- 
manorum litteris ad • aetatem usque Ciceronis historiam animo 
perlustraverit, cum multi et eruditi homines, inter quos primum 
facile locum Ennius obtinet, vir multiplex et copiosus, maxime 
iuter se diversa poesis genera cum leviora tvtm graviora ex- 
colerent, neminem eorum ad carmina lyrica pangenda per diu- 
turnum illud tempus accessisse fortasse mirabitur. Venim 
tamen unde hoc factum sit causae et per sc sunt dilucidae et 
paucis indicari possunt. Primum enim civis Romanus quoniam 
pro ingenii natura et indole studia atque artes ita omnes trac- 
tavit, ut ad vitam usumque potissimum ea referret, fieri sane 
non potuit quin parum eum attingerent animi aflectus parum- 
que idoneus ille quidem csset qui totum se in voluptatibus ac 
doloribus quibus redundat vita humana meditandis consideran- 
disque poetica quadam facultate collocaret. Huc accedit quod 
studium Graecae eruditionis, cui maxime debebant quantum in 
litteris bonisque artibus profecisse reperiuntur Romani propter 
exiguum quod illis temporibus inter duos hos populus inter- 
cedebat usum atque commercium, nondum tam vulgare com- 
muneque fuit quam postea ; etenim etsi singuli quidam homines 
nobilissimi velut Scipiones ct Laelii assiduam Graecis litteris 
operam impendebant, tamen plerique severiores patriae amici 
inprimis Cato metuentes ne peregrina disciplina recepta nLOte.?. 



et institata vitae resqae domesticae corrumperentur, omnibus 
viribus nitebantur ut tale periculum a republica propulsarent. 
Quod quidem mutatum est sub finem septimi ab urbe condita 
saeculi non rerum modo publicarum conversione, sed etiam novis 
quas litterae Romanae inierunt viis rationibusque maxime me- 
morabilem. Et illud quidem pauUo post aptior erit locus ex- 
plicandi, hoc vero ut accuratius pleniusque quoad res postulat 
inquiramus, satis cognitum est quam cupide Romani illa aetate 
fontes Graecarum litterarum uberrimos adirent ex iisque prae- 
cepta elegantioris vitae et politioris humanitatis haurirent. Nam 
sicuti Graecorum et philosophorum et rhetorum et grammati- 
corum omnia in urbe plena erant ac referta iisque primorum 
hominum aedes patebant, ita civium quisque Romanorum qui 
cum in aliquo numero et honore vellet esse tum nomen homi- 
nis vere urbani sibi vindicaret, omne quod reliquum erat otium 
studiis Graecis navabat, praesertimj cum in dies latius haec 
sententia vulgari coepta esset qui subtiliorem quandam rerum 
cognitionem sibi peperisset, eum multo etiam efBcaciorem fore^ 
ad rempublicam bene administrandam ad summosque in ea ho- 
nores capessendos. Tanta igitur vitae studiorumque Romanorum 
mutatione necessario elfectum est, ut litterae quoque eorum in 
novas formas transirent, quippe cum scriptores aliquanto dili- 
gentius quam antea Graecorum exemplis se applicarent eaque 
si non superare, tamen quantum fieri potuit exaequare stu- 
derent. Quod in primis testantur Sallustius historicus et Ca- 
tuUus, egregius Romanorum lyricus poeta^). Nam cum prae- 
cedentibus quidem temporibus poesis nisi ad reipublicae populi- 
que rationes non se adiunxisset, primus eam adhibuit qua sua 
ipsius cogitata et sensa exprimeret ac designaret. At poeseos 
tamen lyricae CatuIIianae quae proprie dicitur vim et naturam 
si perpendimus et consideramus, tantum illa abest ut ex amore 
patriae ac libertatis briginem traxerit indeque materiam sermo- 
nis uberrimam repetiverit, id quod magnam poetarum Graeconmi 



1) cf. Teuffelius in hist. litt, Rom. p. 357. — Ceterum in hac re plu- 
rimum yalet Niebuhrii iudicium qui in hist. Rom. III. p. 127 Oatullum om- 
nium poetarum Latinorum facile principem fuisse non dubitavit contendere 
nec ab eo dissentire videtur Mommsenus, hist. Rom. lU.s p. 585. 



partem divmo qaodam ardore et impetu ad cannina condenda 
inflammasse constat, ut de amoris amicitiaeque gaudiis ac do- 
loribus eleganter disserat. Neque vero mirari hoc quidem licet: 
pro temporibus enim illis corruptissimis quibus genera virtutis 
ea quibus maiores Romanorum praestiterant, vix etiam in libris, 
nedum in moribus reperiebantur (cf. Cic. pro Caelio 17, 40) ubi 
indomitis cupiditatibus omnibus suam quisque utilitatem cap- 
tabat nec gradu, sed incitato cursu in luxuriam mollitiemquo 
cives se praecipitabant, non potuit utique fieri, quin eorum etiam 
studium civitatis liberae tuendae magis magisque languesceret 
et tandem omnino extingueretur. Atque haec morum depravatio 
quae quantum Caesarem post eiusque mortem Octavianum in 
consiliis quae de republica evertenda ceperant exsequendis ad- 
iuverit neminem fere fugit, nec non miserrimus civitatis Ro- 
manae status ille ac condicio satis sane impedime nti loco erant 
quo minus lyricum poesis genus nec Ciceronis nec proximo 
Augusti saeculo formam vere popularem indueret. Itaque et 
antea et postea factum videmus, ut quaecunque ad rempublicam 
quidem pertinentia versibus explicarentur, ea fere semper poetae 
satiris et epigrammatis persequerentnr et celebrarent. Contra 
in vita privata quae ex consuetudine hominum et gratissima et 
acerbissima singulis multa oriuntur nec non consimiles huius 
modi causae aliae extrinsecus oblatae satis latus erat campus, 
in quo exsultare posset poetarum lyricorum oratio. Et sane 
quidem illa qua CatuUus vixit aetate haud exiguam poetarum 
multitudinem extitisse qui studiorum communione et familiari- 
tatis vinculo coniuncti in carminibus maxime amatoriis et la- 
scivis elaborarent, pluribus veterum testimoniis memoriae pro- 
ditum est : inter quos praeter CatuUum Ovidius Trist. II., 431 
sqq. Calvum Ticidam Memmium Cinnam Anserem Cornificium 
Catonem Hortensium Laevium^) enumeravit. His autem poetis 
omnibus ceterisque quorum carmina ad nostram memoriam non 



1) Huius scilicet poetae nomen in librorum scriptura „Serri" delituisse 
communi yirorum criticorum fere omnium consensu Heinsius recte percepit 
collato inprimis loco Gelliano XVHn. 9, 7. Praeterea nomina et libros eorum, 
qui studia horum poetarum explicayenmt, indicavit Schwabe Quaest. Gatull. I. 
pag. 311 (cf. etiam p. 310). 



pervenerunt quidem intcgra, sed unius Calvi fructibus ingenii 
exceptis omni prorsus venustate et elegantia fide antiquitatis 
caruerunt, palmam poesis longe praeripuit ('atuUus cum ingenii 
magnitudine et praestantia tum mira artis perfectione atque ab- 
solutione. Primum enim quod diximus poetam Veronensem 
omnium aequalium splendidissimis facultatibus praeditum fuisse 
concederie non dubitabit qui acl varia carminum numerorumque 
genera in quibus ille quid viribus ingenii valeret periclitatus 
est, animum adverterit et promptam eius atque expeditam in 
rebus lingendis celeritatem respexerit. Acccdit quod Catullus 
animi habitu candidissimo fuit et integerrimo neque aut urbana 
pravitate pessimisque exemplis illo maxime tempore ubique 
obviis rusticam morum sinceritatem unquam corrumpi aut cu- 
piditatibus libidinibusque adeo se occaecari passus est, ut veri 
rectique naturalem sensum extingueret et eorum qui se suaque 
consilia omnia poetae aperte crediderant fiduciam turpiter laede- 
ret ac deciperet ^) Nusquam vero alibi egregias lias ingenii 
animique virtutes quas exposuimus CatuUi dilucidius cognoscere 
licet quam in lyricis carminibus non tam exemplarium Grae- 
corum imitationo expressis quam ipsius poetae Veronensis sin- 
gulari quadam arte et indole compositis. In his onim qualis 
sit lyrica poesis et qualia offlcia sint quae a poeta vere lyrico 
pracstanda efflagitentur, luculento primus exemplo demonstravit. 
Est sane Catullus plenus ut ita dicam poesis et venustatis et 
gratiao et elegantiae nec verba aucupatur aut formas quibus 
sententias eloquatur, sed dulcissima et suavissima sua quaeque 
sponte ex intimo poetae pectore fluminis instar profluunt: car- 
mina eius amatoria tantam vel gaudendi vel dolendi vim veri- 
tatemque spirant ac testantur quantam vix in alius cuiusquam 
poetarum Latinorum versibus deprehendes. Quocirca et si 
amoris vehementiam illam et fervorem quo CatuUus Lesbiam 
suam amplexus est nobiscum reputabimus et si eundem prin- 
cipem respiciemus fuisse qui diversis metrorum generibus me- 
licae quidem poesis firaecae scienter eleganterque uteretur, vix 



1) IIoc ipse poeta ideiitidein ingenuo fatetur in carminibus TiXXVI. 
et Cll. Ponimus autem carminum versuumque numeros eos quibus Schwal)ius 
in cditione sua Gissae 186G usus est. 

temperare nobis poterimus quo minus CatuUum fere eodem at- 
que poetas lyricos Graecos loco habeamus. 

Verum enim vero qua animi impotentia et quasi ferocitate 
ii) amoribus fuit poeta Veronensis, eadem se abripi passus est 
cum aut amicos et puellas infideles castigavit aut gubeniatores 
reipublicae qui ne statum liberae civitatis mutarent in iustis- 
simam suspicionem venerant, iamborum tclis petivit. Nec vero 
causas illas quibus motus CatuUus lusus amatorios pristinos 
subito aspernatus se ad novum quoddam carminum genus con- 
tulerit, difficile explicabis, si ad dolores et acerbitates gravis- 
simas quas ex Lesbiae potissimum amoris consuetudinc per- 
cepcrat animum attenderis. Atque hac iniquitatc fortunac qua 
omnes quas conceperat spes vitae beatac irritas et homincs 
sancta fide prorsus destitutos esse vidisset, nimis exacerbatus 
simuique impulsus videtur fuisse ut vitia hominum ct perver- 
sitates studiose indagaret et severe perstringeret. Qua in re 
quam famosis carminibus eos qui reipublicae tunc praeerant, 
in primis Caesarem eiusque sodalem Mamurram flagitiosum per- 
secutus sit cum aliorum scriptorum (cf. Tacitus ann. illL, 34 
ct Suetonius vita Caes. 73) tum ipsius poetae testimoniis satis 
constat. Odia tamen illa acerbissima quibus Caesarem CatuUus 
vexavit non ita ut Schwabio L c. pag. 185 videtur explicanda 
esse, ut poctam Lesbia in pcrpetuum derolicta et hominum 
fiducia omni abiecta Caesari enixe se opposuisse suspiceris, 
Ribbeckius in libro de Catullo Kielae 1863 p. 59 uot. 34 optime 
docuit. Itaque non errabimus iudicantes quem ad modum 
ceteros eius aetatis poetas e. g. Furium Bibaculum et Licinium 
Calvum ita etiam CatuUum per totum vitae cursum propugna- 
torem reipublicae fuisse eoque vchementius Caesarem „unicum 
impcratorem" exagitavissc quod hunc non solum regiae digni- 
tatis appctentissimum sed otiam flagitiis omnis generis deditis- 
simum esse videret. 

De utroque igitur pocsis genere et lyrico et iambico, in quo 
singularisCatulli proprietas quaedam ccrnitur quoque maxime nomen 
et famam consecutus est (cf. Quintit. X., I, 96) postea quam 
vel temporum quibus singula quaeque carmina in luccm pro- 
dierunt rationibus neglectis idoneas ob causas primo loco verba 
fecimus reliquum est ut de iis poomatis breviter agamus qui- 
bus CatuUum non tam suos ipsius quam alienos sensus aut 






vertendo explicasse aut imitatom fuisse indiciis multis proba- 
tur. Quod unde evenerit omnino non est ignotum. Illis enim 
temporibus quorum rationes ex parte iam supra illustravimus, 
cum Romani et frequentibus itineribus in Graeciam factis et 
concursu hominum nobilium et litteratorum indidem Romam 
in dies crescente notitiam Graecarum litterarum accuratiorem 
sibi compararc coepissent, quid mirum erat quod minus veterum 
quam recentiorum scriptorum quos Alexandrinos appellare con- 
suevimus exemplaria in manus eorum inciderunt? Quarc ut 
apud Graecos tunc carmina epica et elegiaca poetarum Alexan- 
drinorum potissimum in usu erant, ita etiam Romani haec ge- 
nera poesis aetate Ciceronis et Caesaris studiose lectitabant et 
imitabantur.*) In primis autem erant horum aequales minores 
qui carmina quaedam illorum Graecorum aut in Latinum ser- 
monem converterent aut vestigia eorum anxie prementes quid 
sua quisque ingenii facultate posset experirentur, ita scilicet 
ut tam ex apparatu rerum geographicarum et mythologicarum 
splendidissimo quam ex orationis insolentia versuumque ratione 
artificiosa, quibus rebus omnibus Alexandrinae poesis exempla 
nimis obscurata erant, more apium sedulo mel colligerent eoque 
carmina paucis exceptis aut praematura aut immatura conglu- 
tinarent (cf. Ribbeckius 1. n. p. 13 sq.). Atque hanc sui tem- 
poris consuetudinem praeter alios quorum nomina ex Ovidii 
loco Tristium iam attulimus quique familiam quandam efficien- 
tes nomino „doctorum" a non nullis designabantur,^) etiam Ca- 
tullus secutus est in plerisque carminibus elegiacis partim ad 
exemplaria Callimachi elaboratis partim ex iisdem Latine ex- 
pressis: id quod praecipue cadit in comam Berenices ad 
Hortensium oratorem missam. Forsitan huc etiam pertinet 
epyllion illud de nuptiis Pelei et Thetidis, quod si ar- 
gumentum mythologicum et frequentem a re digressionem ora- 
tionis in eo perspicuam consideras, cum imitationem poetae 
cuiusdam Alexandrini redolet tum propter manifesta quaedam 
vestigia, quae Hertzbergius, convers. Germ. (a. 1862) p. 131 sq. 
recte deprehendit, ex Graeco carmine Callimachi quem potis- 
simum Riesius , mus. Rhen. XXI. p. 498 — 509 intelligi vult. 



1) cf. Mommsenas hist. Rom. m. p. 570 sq. 

2) cf. Cic. de diyiuat II., 64, 132. Schwabe 1. n. p. 311 sq. 



paene totidem verbis a Catullo translatum esse quam maxime 
est probabile. 

Ceterum in carmimbus his et similibus ctsi negari non 
potest multa inveniri quae minus grata sint atque laudabilia, 
tamen ne desunt quidem vere admirabilia et poeta Veronensi 
dignissima. Moneotantum carminis LXIIII versus illos 132—202, 
quibus Catullus imi^nem quandam Ariadnae in Naxo insula 
perfide a Theseo desertae et graves quercllas effundentis pul- 
cherrime descripsit. Et insignem huius loci venustatem no 
posteriores quidem poetae non perspexerunt, in primis Lygda- 
mus apud Tibullum et multo magis Ovidius.*) Verum tamen 
ut non modo ab aequalibus sed etiam ab hominibus elegantibus 
saeculi Augusti carmina Veroncnsis poetae magno favore ex- 
cepta studioseque lectitata sunt, ita ne hoc quidem tempore 
defuerunt qui nimiam iis laudem tribuerent, unde Iloratius 
Sat. L, 10, 19 Hermogenem eiusque simium „nil praeter Cal- 
vum et doctum cantare Catullum" vehemcntcr irrisit. Practcrea 
quam saepe diligenterque nobilcm Catulli poesim cum Culicis 
tum Ciris auctor imitando effinxcrit post disquisitioncs virorum 
eruditorum ^) nemo hodie nescit. Atquc plane eadcm poetae 
admiratione qua ducti singulas ab eo scntentias mutuati sunt, 
factum est ut post Augusti actatem non nulla ctiam mctrorum 
gencra quibus valdc CatuUus delectatus cst, praecipue iambos 
et hendecasyllabos usu probarent.^) 

Quibus rebus expositis supcrcst ut dc orationis versuum- 
que conformatione quae non minima ars est CatuUiana, pauca 
addamus. In utroque enim gencre plurimum cum a Lucrctio 
aequali tum a prioribus poetis Latinis co diffcrt, quod cum 
longc quam illi feccrunt cupidius Graecam quidcm proprictatcm 
affectaret, maiorem etiam vcrborum numcrorumquo concinnita- 
tem assecutus est. Etcnim clegantiae summae ubique studiosus 
Italicos modos non tantum novo carminum et metrorum gcnere 
auxit, verum ctiam in legibus versuum subtilioribus quas 



1) cf. M. Hauptius in indice lect. Berol. aestiv. a. 1855 p. f> sq. 

2) Vide Silligium ad Cirim p. 155 sqq. et M. Hauptium in actis acad. 
Berol. menstruis (a. 1858) p. 659—671. 

3) cf. Luc. Muellerus de re metr. p. 42 et 90. 

Graecae poesis auctores constitue*rant observandis magnam 
operam curamque consumpsit. Quo fit, ut in libro eius non 
nulla poemata nobis occurrant arte plane admirabili elaborata 
veluti cc. IIII. et LXIIL, quorum illud iambis puris, hoc galliam- 
bis compositum est. Accedit quod Catullus in carminibns suis 
si non omnibus tamcn plerisque eam rationcm est secutus, ut 
sententias singulas sentenliarumque complexus ad certas aequa- 
bilitatis normas astringeret ^) in eaque re ut multis in aliis 
cxemplo esset poetis Augusto quidem imperante florentibus. 
Jam vero ut de forma externa qua cogitata et sensa explicaret, 
optime meritus est, ita ietiam sermonis usu magnum artis pro- 
fectum indicavit. Quamvis enim in elegiis potissimum et in 
epithalamio quod vocant Pelei et Thetidis communia quaedam 
habeat cum Lucretio politioris quidem aetatis consuetudine ex- 
trita, sicut periodorum structuram iusto plus non nunquam am- 
plificatam, particularum usum non ubiquc ad certam constantiam 
redactum, verborum collocationem haud raro inconcinnam ct in- 
cultam,^) tamen primus fuit poeta reipublicae qui cum asperi- 
tates tum pravitates sermonis in priscae latinitatis monumentis 
fere perspicuas aperte respuit et nobili emendatoque dicendi 
genere, quod in prosa excoluisse Ciceronis meritum est, uti 
maluit in versibus faciendis. Quod cum in universum constet, 
tamen egregie falleretur, si quis poetam omnem temporum an- 
tiquorum recordationem studiose abiicere voluisse putaret: res 
longe aliter se habet. In remotiore enim Italiae parte qualis 
fuit Gallia Cisalpina, pfovincia Catullo patria, non potuit sane 
fieri, quin cum Romae hominum studia litterarum facilius mu- 
tarentur, veterum scriptorum memoria multo diutius obtineret 
(cf. Sueton. de ilL gramm. 24) ex eorumque libris poetae satis 
saepe novum quendam sucum et sanguinem haurientes carmi- 
nibus suis colorem vere popularem adderent. Et hoc quidem 
vigore cum CatuUi pocmata magnopcre excellant, non mirabimur 
qubd in iis multae prisci, sed pauciores viilgaris vel familiaris 



1) Qua de re scripsit 0. Franke, de artificiosa carminumCatullianorum 
compositione Berolini 1866. 

2) cf. Bemhardyus, hist. litt. Rom. p. 549. — J. D. Fussius apud Nae- 
kium ad Valerium Catonem p. 307. 



sermonis formae circumferuntur , ita tamen ut poeta neque in 
archaismo aut vulgarismo, ut perperam loquar, neque in urbana 
latinitate fines temperantiae et moderationis transiisse reperiatur. 
lam igitur Catulius quoniam insignem inter poetas Latinos 
locum obtinet, vel ideo mihi videor operae pretium facturus 
esse, si in eius rem grammaticam et metricam, praecipue pro- 
sodiam accuratius . pleniusque inquiram. 



(UP. 1. 

A. De formis sermoiiis antiqui. 

Qua in re primo loco disserendum est 

a. De orthographia 

quam Catullus in carminibus suis videtur secutus esse. Etenim 
ut nostra aetate non omnib.us una eademque vocabulorum 
scribendorum ratio pariter probatur, ita etiam apud Romanos 
diversis temporibus diversum scripturae genus obtinuit, cuius 
rei causam non ita difficile explicabis, dum modo ad unius 
cuiusque scriptoris naturum et mores respexeris. Nam hinc 
maxime factum est, ut alii in stirpibus et terminationibus ver- 
borum normam semel constitutam presse sequerentur, alii contra 
illorum temporum quibus vocalium consonarumque varietas 
certis legibus nondum coercita erat consuetudinem scribendi ex- 
primere mallent. Et prisca haec Latinorum orthographia qualis 
fuerit luculentis poetarum tragicorum comicorumque qui tertio 
a. Ch. saeculo floruerunt testimoniis satis cognitum habemus. 
Sic veteribus in usu fuit ubicunque geminatae uu litterae con- 
currerent, quarum prior aut consonae aut vocalis vice fungeretur, 
non uu sed uo perscribere (cf. Quintil. I, 4, 11). Quam latc 
autem patuerit haec scribendi constantia inde potest intelligi, 
quod nc a posterioribus quidem poetis Augusti aequalibus om- 
nino abest: nam Vergilium semper in hac ro uo posuisse de- 
montravit Wagner, Orthogr. Vergil. p. 476 sqq. E Catulli 
poematis contigit oxpiscari haoc fore oxempla: scrvos XXIII, 1. 



10 

Calvos LIII, 3. novos LXI, 54. volt ibidem 209. acquom 
LXII, 60. convolsus ibid. 40 codex exhibet Thuaneus in re- 
censione huius carminis plurimi aestimandus, cui obtemperarunt 
Vossius, Hauptius (cf. Quaest. Cat. p. 28) Heysius Lachmannus 
reliquis vulgatam lectionem ,contusus' retinentibus. Porro de- 
volsit LXIH, 5 ex emendatione Hauptii, Quaest. Cat. p. 70. 
tuom ibid. 9 correxit Lachmannus (cf. ad Lucr. p. 241) et 
similiter tuos 92 Schwabius ex tuo quod Germanensis Colber- 
tinus Datanus legunt, revocavit^); divolso LXIIE, 257. vacuos 
ibid. 288 de certissima coniectura Bergkii. equos LXVI, 54, 
quom 79 pro quem Hauptius eumque secutus Schwabius , vol- 
turium LXVIIP, 124, sed CVIII, 4 vulturio. Ut vero in his 
formis vel aperte traditis vel scite repositis Catullum pronun- 
tiationem vulgarem secutum esse nulla est dubitatio — nam 
in aliis eius modi vocibus ubiquo recentior scribendi norma 
fidem habet — ita librariorum inscitiae vel errori debentur 
talia qualia sunt ^meos crimina Calvos explicasset' LUI, 3 et 
,te timens cupidano vos | captat aure maritos' LXI, 54 sq. ubi 
formas illas meos et maritos ex male intellectis Calvos et novos 
h. e. Calvus et novus profectas esse sua quisque sponte per- 
spiciet cf. Wagner L n. p. 448. De tota re adi Corssenum de 
pronunt. vocal, accent. ling. Lat. I p. 71. 73. II p. 97 sqq. 390.^) 
Porro ad sermonem antiquum pertinet littera o pro ^, si 
consona v praecedat, in certis quibusdam vocabulis collocata 
ut in vorto, vortex, voster et quae sunt similia cf. Corssenus 
L n. I p. 316. II p. 11. 28 sq. 66. CatuUus quidem hunc 
scribendi morem in pronomine tantum voster et formis inde 
derivatis assumpsit, veluti dixit vostra XXVI, 1. XXVIIII, 13. 
vostri LV, 22. LXI, 209. vostras LXVI, 87. De veritate autem 
quarundam harum forraarum ne quis dubitet, conferantur illa 
quae de confusione pronominum nostri et vostri in libris poetae 
Veronensis frequentissima subtiliter disputavit Schwabe, Quaest. 
Cat. I p. 154. Poetarum scaenicorum usum disces ex Ritschelii 
ProU. Trin. p. XCV. 



1) Qnamquam has pronominum formas tuua tuum suus suum ut pote 
vitae consuetudine facillime inlatas excipi volunt Ritschl. ProU. Trin. p. 
XC51111 sq. et Fleckeisenus ep. crit. p. VIIU. 

2) In locis citandis ubique altera eius editione utimur. 

Diphihoiigiis 01 quae iam indc a temporibus primi Punici 
belli in oe debilitari cocpta cst, post Gracchorum actatem pau- 
latim in u transiit monente Corsseno I p. 709 sq. Et alteram 
quidem per oe scriptioncm, cuius cxempla nec Plauto nec 
Lucretio desunt (cf. Ritschl. 1. n. et Euehn. Quacst. Lucr. p. 5) 
notnm est in tribus vocabulis, quae sunt Poeni, poena, mocnia, 
vel a sermono florenti solam agnosci. At vocimi tamon prisco 
more per diphthongum oi designutarum multo pauciora cxtant 
testimonia in libris dactylicorum posteriorum et ne unum 
quidem certum in carmine Lucretii quamvis ut aliunde con- 
stat vetustarum formarum studiosi. Apud Catullum quidem 
eius modi scriptura saepius occurrit in forma pronominis quoi 
pro cuij ut indicatur his locis: I, 1. II, 8. XVII, 14. XXIIII, 5. 
LXVII, 47. LXXI, 1 (cf. Hauptii Quaest. Cat. p. 93). CVII, 1. 
de coniectura Ribbcckii ann. Jahn. LXXXV p. 378 cum 
Schwabio mihi probatissima. In universum autem necesse est 
animadvertatur illud quoi ne uno quidem horum locorum ita 
exaratum praeberi codicibus, sed maxima cx parte Italorum 
grajnmaticorum emendationibus deberi omnes veritatis numeros 
adeo in se continentibus , ut nc paulum quidem de iis hodie 
quisquam dubitet. Libri videlicet Catulliani pleriquo et optimi 
IL cc. fere ubique qui habent, scmel h. e. LXXI, 1 qua, unde 
necessario colligendum est in archetypo, ad quod omnes pootae 
codices superstites referendi sunt, olim quoi scriptum fuisse, 
quod cum indocti librarii explicare non possent, illo modo per- 
verterunt: nam et sensum et verborum structuram si con- 
sideraveris, formam quoi omnibus nominibus certam esse facile 
intelleges. Frequentissimus est huius scripturao usus in in- 
scriptionibus et veterum poetarum fabulis, qua de re cf. Cors- 
senus I p. 706 et II p. 760. — Quintil. I, 7, 27. 

Accedit varietas scriptionis ei et i in his particulis obvia: 
nei VI, 2 Lachmanni arte restitutum; libri enim quotquot sunt 
sinceriores voculam ne suppeditant defensam et explicatam ab 
Haasio ad Reisigii schol. lat. p. 524 not. Sed probavit idem 
ille vir doctus ibidem etiam alteram ni scripturam consentiente 
Umpfenbachio melet. Plaut. p. 66. Ut concinnitatem orationis 
quam poeta non nullis neglexisse videbatur, cum scriberet: 
,nei sint illepidae atque inelegantes | velles dicere ncc tacere 
posses' Catnllo redderent, Froehlichius in versu priore ni essent, 

Reisigius 1. n.in posteriore velis etj^oi-A^/A^ corrigendum censuerunt. 
Quamquam nihil iii V(M'bis traditis essc offensionis et Haasius per- 
spexit et interpretes poefae Veronensis recentiores quod sciam om- 
nes velut liachmannus Rossbachius Ifauptiu.s Schwabius. Tum in 
eiusdem carminis versu 14 postea quam iam Baptista Guarinus 
pro inepta librorum nev lectione aptissime m scripsit, rem 
omnibus numeris absolvit Marcilius qui litterarum ductibus 
paulo accuratius respectis ita coniecit rectissime ,nei tu quid 
facias ineptiarum'. Similiter XIII I, 1 nei pro ne sive ni legen- 
dum esse Lachmannus primus dispexit, quem ceteri vulgo se- 
cuti sunt. Porro in XXXVJIfl, 2 sei praebet aperte Lauren- 
tianus, reliquis male partim s&ii partim sed tuentibus. Nam 
ex eiusdem carminis versu 4, ubi haec cxtant ,si ad pii rogum 
fili I lugetur' superiorem quam posuimus lectionem unice veram 
esse clarissime patet. Plane eodem errore factumest, utLXVl, 35 
liber Germanensis antiquissimus pr. m. sed exhibeat pro si^ 
quod et altera manus fecit et ceteri ad unum omnes habent, 
nisi foiiic rectius sei scribendum est quod ex primitiva 
Germanensis lectione Schwabius revocavit. Certissimum deinde 
indicium facere possumus de alio loco qui in LXXXII, 4 pro- 
stat. Librarios enim si alibi unquam iis accidit, ut scientes 
vel inscientes manum poetae obscuraient, hoc potissimum loco 
peccasse gravibus aliquot argumentis demonstrari potest. Placet 
autem ut res melius intellegatur, totum carmen perbreve hic 
exscribere quale codicibus traditur: 

Quinti, si tibi vis oculos debere Catullum 

aut aliud siquid carius est oculis, 
eripere ei noli multo quod carius illi 

est oculis, scu quid carius est oculis. 

Primum considera quaoso quam inepta versibus duobus 
extremis sententia contineatur. Poeta Quintium obtestans nc 
puellam sibi cripiat oculis ipsis cariorem tantum abest ut par- 
ticula seu gradationem quae exspectatur subiiciat, ut multo 
minus etiam quam paulo ante dixit, satis ineleganter praedicet. 
Practerea si recte seu illud locum tenerct, ex lege grammatica 
non quid^ scd quod sequi debcret, ut vcrsus tertius luculcnter 
docet. Itaque cum singula haec reputcmus, quanam lationc et 
sensui optime satisfieri ct traditum quid cui nulla omnino 

caiisa est cur diffidas, apte explanari posse censebimus nisi fa- 
ciilima et promptissima sn emendatione? Qua quidem concessa 
omnia bene coiiaon nt nec non poeta ab incusatione unius eius- 
demque sententiae moleste rei^etitae prorsus vindicatur. Ceterum 
huic coniecturae quam dudum Bergkius protulit et in textum 
recoperunt Schwal)ius et Kossbachius, magnum afferri praesidium 
simillima orationis in versu aitero conformatione ultro quisque 
compreheudet. Supeiest in hac causa ut coniectanea quaedam 
Schwabii referamus a forma litterarum et a sensu ut nobis 
quidem videtur ad persuadendum valde probabilia. Sicin LV, 12 
et LXVII, 31) bis Iwic scripsit vestigia premens Germanensis et 
Parisini 1 in lectione hec congruentium , porro XXl, 9 et 
LXVIIP, 141 ex nlque quod illic libri habeiit omnes, hic non 
sine discrepantia codices agnoscunt, particulam adversativam 
atquei reposuit. 

Omnia igitur haec quae notavimus exempla indicio sunt 
veteris scripturae Lucilii potissimum aetate in declinationc 
nominum usitatissimaenecdumCatulIi tempore omnino obsoletae, 
id quod pluribus eius testimoniis infra aptius docebimus. 

Item priscae linguae formam et speciem prae se gerunt 
superlativorum suffixa per u litteram prolata, cuius loco postea 
vocalis i legitimam vim in pronuntiando scribendoque assecuta 
per omnia tempora viguit cf. Quintil, I. 7. 21. Corssen. I. p. 33iK 
Et hanc elegantioris consuctudinis norman ubique in carminibus 
suis Catullus sequitur, contra fluctuat idem inter litteras i et u 
in his fere vocabulis: monimentum XI, 10, sed monumcutum 
LXXXXV, 9. lubet XV, II. XVII, 17. XXVII, 5. XXXII. 0. 
LXI, 133. 211 et LXII, 36 ex libri Thuanei scriptura paulo 
corrupta adlucet pro at luhet^ quod Schwabius recte vidit. Dcinde 
qualubet XV, 11. XXIIIl, 9. XXXX, 6. LXXVI, 14. quidlubot 
XXXVIII, 7. quilubct XXXVIIII, 14. lubentius LXI, 41 . semol 
lantum libet II, G. Accedit nomen proprium eadem fluctuans 
diversitate scripturae in carm. XXXXV, ubi vv. 1 ct 23 bis 
Septimius, sed 13 Septumillc et 21 Septumius legitur. 

Porro non alienum videtur afferre in compositis quibusdam 
vocabulis quorum vocales plerumque in alias transire constat, 
priorum pootarum more Catullo placuisse vocalem vocis simplicis 
retinore, cuius rei cxempla sunt insapiens XXXXIII, 8 (cf. Caper 

de Orthogr. p. 2249 P.) et quod minus offendit infacetus ibid. 
et bis XXn, 14. sed inficetiarum dixit XXXVI, 19. 

Denique consonantes quod attinet, priscae aetatis itidem 
feruntur formae vocabulorum quibus binae pro simplici consonae 
sunt praefixae veluti gnatus, gnavus, guobilis, gnosco alia quae 
partim a radice gna partim a stirpe gno deducuntur cf. Corssenus 
I p. 82 sq. Ritschl. Proll. Trin. p. CIII. sq. Hanc rationem 
stirpis corroboratae observavit Catullus plerisque carminum 
locis in gnatus et gnata^ ut indicant LXIIII, 119. 213. 215. 
216. 220. 349, sed falso codices 298 haec habent 'inde pater 
divum sancta cum coniuge gnatisque': nam gn praecedentem 
vocalem semper producit tradente Muellero de re metr. p. 316. 
Accedunt LXVII, 23. 30. LXXII, 4. LXXXX, 3. 5. Alias ubique 
breviore forma poeta utitur ex parte metri gratia, quippe ne 
correpta vocalis vocis superioris versus rationibus postulata sua 
quantitate exuatur. Itaque in carminis XXXVI, 13 ubi libri 
item depravate Gnidumque offerunt, Catullus scripsisse putandus 
est ,quaeque Ancoua Cnidumque harundinosam'. 

In hoc aliisque verbis g litteram tenuis admodum soni fuisse 
ex eo apparet, quod facillime decidit, cum semper remaneret 
in compositis prognatus, cognatus, ignarus, ignobilis cet., unde 
originem scripturae pinguioris in simplicibus conspicuae 
cognoscere licet. 

Nec magis usitatum erat temporibus antiquis et in mediis 
nominibus et in exitu eorum sibilantem s scribere postea vulgo 
in r attenuatam. Hoc modo exorta sunt Liares ex Lases, arae 
ex asae, Furius ex Fusius cf. Corssenus I p. 234 sqq. Pariter 
litterae s in r transitus cernitur in arbor, honor, labor, lepor 
quae omnia olim per s terminabantur cf. Quintil. I, 4, 13. In 
CatuUi poematis unum huius scriptionis exempluin restat quale 
est labos LV, 13: ,sed te iam ferre Herculei labos est.' 
Ceterum ex illorum numero honos et arbos ad ultima usque 
tempora aequabili scriptorum usu viguisse satis notum est. 

Prius autem quam ad alia procedat disputatio, generatim 
hoc adnotandum est orthographiam Catulli librariorum licentia 
permultis locis adeo oblitteratam esse ut interdum vestigia 
tantum obscura supersint priscae rationis, ex quibus genuina 
poetae manus restitui queat id quod diligentissime omnium 
editorum fecisse Schwabii est meritum. 

b. De declinatione. 

1. Nominativus. — In nominibus Graecis fere ubique 
Catullus Graecam flectendi rationem sequitur, unde elucet sicut 
in rebus metricis ita etiam in flexione vocabulorum quam 
maxime eum pressisse Graecorum vestigia. Itaque dixit 
Ciceros LXIIII, 35 teste Meinekio, Vindic. Strabon. p. 152. 153, 
non Syros vel Sciros quod male libri tuentur, itemque ibid. 285 
Penios vel Peneios cf. Ovid. Met. II, 243. 

2. In genetivo verborum A - dedinationem sequentium 
scripsit Cybeles LXIII, 12. 68 et Cybebes ibid. 20. 35. Ar- 
sinoes LXVI, 54 in quo Cicero de nat. deor. III, 22, 57, cum 
Arsinoae forma ufceretur, linguae Latinae proprietatem sequi 
maluit. Eiusdem casus tertiae declinationis sunt Phasidos LXIIII, 3 
(cf. Ovid. Met. VII, 6. Propert. I. 20, 18) et Locridos LXVI, 54, 
contra Latine inflexit Thetidis LXIIII, 19, 302. Porro in eiusdem 
carminis versu 178 cum Schwabio et Rossbachio non dubito, 
quin poeta Idomeneosne dederit, quod et in Hamburgensi, libro 
auctoritatis minime spemendae, inest et dudum ita correxerunt 
Itali grammatici. Nam ceteris codicibus quae oflfertur varia 
huius nominis lectio Idoneosne et Idmoneosne multis de causis 
inepta est. Qua in re Lachmannus ad Lucr. p. 192 eo quod 
eius modi genetivi semper a poetis Latinis o brevi eflferrentur, 
formam Idomeneusne praetulit pro exemplo aflferens illud Homeriei 
JI. Xin, 424: J^ iSofxevevg S^ov Xrffs (ievog f^eya non nullis pro- 
batum. In sententiam eius accessit M.Hauptius, ind. lect. Berolin. 
aestiv. (a. 1855) p. 7, sed cf. L. Muellerus de re metr. p. 275. — 
lam de Latinis vocabulis ut agamus, in genetivo singularis et 
nominativo pluralis numeri - declinationis monendum est 
antiquitus scripturam inter i et ei vehementer fluctuasse, qua 
de re pauca iam supra protulimus. Hanc igitur varietatem ut 
certis firmisque terminis circumscriberet, in vulgus constat qualia 
praeter ceteros vetus satirarum scriptor Lucilius praeceperit cf. 
Lucilii frgm. VIIII, 6 et Gerlachii praef. p. 118. Ter. Scaurus 
p. 2255 P. Quamquam ista praecepta nunquam religiose servata 
sunt et a grammaticis posterioribus merito reiecta cf. Quintil. 
I, 7, 15. Charis. p. 60 P. Verum enim vero etsi scriptura ei 
ne in aliis quidem, nedum in iis quos Lucilius voluit casibus 
unquam prorsus e lingua Latina evanuit, tenendum tamen est 

illud ei in terminationibus secundae declinationis praeter solos 
dativos et ablativos plur. in - eis iinitos non tam diphthongi 
vim habuisse quam medium quendam inter c et i sonum si- 
gnificasse cf. Corssenus I, p. 75 1. 768. 787 sq. *Et priscam hanc 
scrib^ndi consuetudincm CatuUus dactylicorum omnium longe 
frequentissime carminibus expressit velut indicant hi loci: 
Romulei Remique XXVIII, 15, pulveris Africci LXI, 2o6 
(cf. Schwabe, praef, edit. p. XVIIII et XXVIII), multa milia 
ludei ibid. 210. domina Dindymei LXIII, 91. e vertice Pelei 
LXIIII, 278. fata gemens Itylei CI, 12. Quibus formis nescio an 
recte adnumerandae sint emendationes Lachmanni gnatei LXVII, 
23 et taurei LXIU, 10 et verci pectoris LXVI, 74. tum Klotzii, 
emend. Cat. p. XIII antiquei XXXIUI, 23 ac Schwabii illud 
coniugis novei LXVIIP, 81 cf. eiusdem Quaest. Cat. I p. 154 
Dativi exempla remanserunt integra tria, quae sunt Herculei LV, 
13. crede lucei ibid. IG. subrepsti mei LXXVII, 3 cf. sibei in 
SC. de Bacchan., mei misero Novius 48. Vocativi unum extat 
Furei XXIII, 1, sed Furi XXVI, I. Ablativi item unum a 
marci IIII, 23 quod Lachmannus e codicum lectione amaret 
simpliciter elfinxit. Nominativus plur. semel apud Catullum 
hanc formam certe induit in bonei coniuges LXI, 232. at ne 
mininia quidem mihi dubitatio est, quin codem pertineaut 
Schwabii et Rossbachii quei quod ille X, 22, hic XVI, 12 pro 
librorum traditionc que restituit, porro Lachmanni novei 
libri XXII, 6 et Scaligeri scite inventum 5,rivales sociei puellula- 
rum" LVII, 9 probatum ct defensum ab Hauptio in observ. 
crit. p. 41. Denique hoc genus scripturae usque ad tempora 
Augusti latissime patebat in dativis et ablativis cum aliorum 
verborum tum nominum praecipue populorum, ut testantur 
formae Sabineis Eirusceis Gampaneis similes aliae quas attulit 
Corssenus I p* 761. In codicibus quidem Catulli praeter unum 
certum exemplum aureis XXXXVl, 3 saepe vestigia tantum 
priscae rationis obscura delituerunt velut XII, 14 exhihere 
traditum est pro ex Hihereis, deinde XVII, 3 ubi post Handii 
coniecturam axulis Schwabius ad carminis LXXXXVI, 1 forma 
antiquarum litterarum ac sulcis accuratius expressa potius 
axuleis legendum censet, nescio an leviore muntatione assuleis re- 
scribendum sit loco vulgatac lectionis assulis, Similiter librarii 
r.vr i>22 inscicis in insciens et LXVI, 58 Canopieis in Canopicis 

mutarunt errore facillimo. ') Ceterum in hac re mirum sane 
est quod Lucretius, antiquitatis studiosissimus, tribus tantum 
exemplis veterem orthographiae morem amplexus est iudice 
Lachmanno, comm. Lucr. p. 244. 

Nequo silentio praetereundum videtur gcnetivum sing. 
nominum in-ius vel in-ium desinentium exceptis trisyllabis 
vocabulis eis quorum autepaenultima brevis est, in lingua 
florenti vulgo contractum in i perhiberi. Hunc sui temporis 
usum poeta Veronensis coustanter adoptavit in nominibus et 
propriis et appellativis, quorum e numero, ut illa nunc omittam, 
iubet afferre fili XXXVIIII, 4. loti ibid. 21 iam ab Italis 
correctum, tuguri Priap. LXXXVI, 6 (olim Cat. XVIIII, 6). 
Accedunt formae vocum Graecarum correptae quibus non nulli 
scriptores usi sunt ea lege, ut non una sed plures morae 
vocalem finalem antecederent cf. Lachm. ad Lucr. p. 327. Corssen.n 
p. 697 sq. Hoc modo Catullus dixit gymnasi LXIII, 64 cf. 
Plaut. Bacch. 427. et conchyli LXIIII, 4U ut Lucret VI, 1074. 
Praeterea haece eius modi vocabulorum formae genetivi coactae, 
qualis in mandpi semper conservata est, etiam poetis Augusto 
aequalibus maxime familiares sunt nisi quod Properdus et 
Ovidius primi vetere more neglecto pleniorem terminum 
adhibuerunt, id quod dudum observavit Bentleius ad Terent. 
Andr. 320. 

3. In dandi casu semel Graece flexit Pelei LXIJII, 382, 
cum ibid. 336 item in extremo versu Feleo Latine scribere 
maluit. Alterum enim quod in editionibus prioribus vulgo 
circumfertur exemplum Callisto LXVI, 66 ita 'Callisto iuncta 
Lycaoniae vel Lycaonidi' non solum optimorum codicum fide 
prorsus caret, sed verendum etiam est, ne contra Servii testi- 
monium ad Aen. VII, 324 qui his vocabulis in-o missis 
dativum deesse tradit — id quod poetarum aliorum usus con- 
firmat — temere in CatuIIi verba talem formam inferamus. Qua re 
videtur Lachmannus motus fuisse, ut cum Scaligero librorum 



1) Saepe quidem numero factum est, ut cum in fine versuum tum in 
exitu vocabulorum i littera decideret sive mala festinatione sive errore 
librariorum, ut pote qui propter scripturam exempli Veronensis unde omnes 
libri Gatulliani originem traxerunt, paullo difficiliorem (cf. Schwabe, in praef. 
edit. p. XVI) plurima prave legendo vitia committerent. 

bonorum iuxta lectioDem retineret et pro Lycaonia emendatius 
Lycaonida scriberet, etsi non diffiteor multo magis mihi placere 
Rossbachii illud 'iuxta Lycaoniam' ad exemplum Callimachei 
in Jov. 41 ^vxaovirjg (xqxtoio, — Porro eiusdem casus suffixum 
i verborum Latinorum quae leges U - declinationis sequuntur, 
notum est apud scriptores optimos plcrumque supprimi (cf. 
etiam Gell. IV, 16). Nec dissentit ab his Catullus qui bis 
posuit coetu LXIIII, 385 et LXVI, 37: nam consimilis huic 
forma luctu quam Dorvillius ad Chariton. p. 263 post eumque 
Bergkius in LXIIII, 247 scribendam esse putaverunt ita quidem 
'quali Minoida luctu' sq. pluribus de causis quas infra aptius 
explicabimus nobis improbabilis videtur. 

4. lam de accusativo et ablativo tertiae quae vocatur 
declinationis ut simul agamus, comprehendit haec quidem 
nomina quorum stirpes in i vel in consonam exeunt neque 
si Graecae linguae similitudinem contuleris, ulli dubitationi 
obnoxium est quin talium verborum accusativus iustus ac 
primitivus in - im formatus olim fuerit, praesertim cum non 
nulla restent vocabula per omnia saecula hac terminatione affecta. 
Quo ex genere in carminibus CatuIIi leguntur tussim XXXXIIII, 
7. 19. Sarapim X, 26 cf. Martial. VIIII, 29. 6 et Graeca 
flexione Attin LXIII, 42. 88. sed Macrob. Sat. I, 21, 7 Attinem. 
Haec si recte disputata sunt, non mirabimur quod CatuIIus 
cum eorum nominum tum aliorum ablativum haud raro in-i 
conformare sibi concessit. Sincerae enim ablativi terminationis 
quae est id ex eid profecta (cf. Corssenus I p. 204 sq. 734 
sqq. II p. 462) littera d quod ablativi signum est omnibus 
declinationibus ab initio commune, nascentibus litteris magis 
magisque remota est et postremo omnino decidit relicta i 
terminatione in certo quodam genere vocabulorum etiam nunc 
perspicua, cum in aliis plerumque in e versa sit. Itaque praeter 
usitatas illas formas securi XVII, 19 et puppi LXIIII, 6 
CatuIIus has sibi permisit: ungui LXII, 43 cf. Horat. Od. III, 
6, 24. classi LXVI, 46 et LXIIII, 212 nisi quod loco posteriore 
excerpta Mintumi castae offerunt a multis approbatum et re- 
ceptum. Huius quidem lectionis auctoritas si examinatur, 
multum sane habet quo commendetur: Minerva enim quae hic 
intelligitur, optime casta appellatur. Vereor tamen, ne altera 
codicum praestantissimorum scriptura classi si pro corrupta 

habeatur, a ductibus litterarum non satis explanari possit. Tum 
capiti extat LXVIIP, 124, uude Nobbius de metris Catulii II p. 10 
etiam in LXXXVIII, 8 pro ca/pite potius capiii legendum esse 
collegit. Sed illa sententia nec codicis ullius auctoritate firmatur 
neque obliviscendum est poetam in ultima pentametri syllaba 
nondum ut posteriores observasse certae regulae constantiam. 
Denique rati LXIIII, 121 in omne tempus correxisse mihi 
videtur Passeratius ' quem Schwabius secutus est. Namque 
tradita lectione ratis et concinnitas orationis pervertitur et 
sensus laborat. Quac ne longus sim probare nunc omittam, at 
de origine corruptelae ut inquiramus, non errabimus censentes 
in archetypo rati scriptum fuisse, quod cum librarius exempli 
Veronensis aut legere non potuisset aut quod veri similius est 
prima littera proximae dictionis spumosa deceptus in ratis 
mutavit, quae lectio omnes deinceps codices occupavit. lam 
vero in adiectivis non eandem omnes poetae rationem secuti 
sunt, sed pro metri rationibus ablativum eorum modo per i 
modo per e protulerunt. Sic contra vulgarem usum Catullus 
dixit Troia infelice LXVIIP, 99. idem vero quod cum plerisque 
fecit solierti corde LXIIII, 294 semel discrepat Ovid. ex 
Ponto IV, 14, 35. Multo magis fluctuant adiectiva quae in ns 
cadunt et tanquam participiorum formam induerunt. Talia in car- 
minibus Catulli reperiuntur hislocis: impotente amoreXXXV, 12. 
elegante lingua XXXXIJI, 4. recente sanguine LXIII, 7. sed 
amenti furqre LXIIII, 197. clementi flamiue ibid. 272 et 274. 
Rursus ubicunque participia vice adiectivorum funguntur, longe 
maxima ex parte ablativum in i finiunt, veluti docent: desiderio 
nitenti II, 5. furenti rabie LXIII, 4. mugienti fremitu ibid. 82. 
candenti e gurgite LXIIII, 14. laetanti coetu33. fulgenti auro44. 
languenti corde 99. sudanti cortice 106. laetanti pectore 221. 
nutanti platano 290. sole sub ardenti 354 constanti mente209.238. 
mordenti rostro LXVIIP, 127. Semel toto opero hunc casum 
per e extulit LXIIII, 387: templo in fulgente. Sicubi autem 
ablativi absoluti quem vocant locus est, ex more communi 
suilixo e poeta utitur practer LXIIII, 376: orienti luce nec aliis 
eius modi exempla prorsus deesse ostendit Neue, Gr. Lat. II, 
p. 44 sq, cf. etiam II p. 29. 33. 37. sqq. De usu Lucretii 
qui multo plus quam Catullus in hoc genere sibi permisit, 

egerunt ProII, de antiquis formis Lucr. p. 25 et Kuehn 

2* 

1. c. p. 9 sq. — Porro accusativum Graecorum vocabulorum 
quae secundae declinatioui applicantur, poetae Latini vulgo 
in-on, rarius in-o mittunt. Hoc testatur Catullus duobus 
exemplis qualia sunt Athon LXVI, 46 cf. Ovid. Met. XI, 554. 
Pomp. Mela II, 2, 9. et palimpseston XXII, 5: etenim Lach- 
mannus recte percepit ex usu sermonis Latini non tam ,in 
palimpsesto' quam ,in palimpseston relata' dici oportere, postea 
quara iam ante eum Nic. Heinsius in eandem sententiam incidit. 
quippe qui in advers p. 638 palimpsestum coniectasset cf. etiam 
Cic. ad fam. VII, 18, 2. Similiter hunc casum III declinationis 
Graecorum more per a scriptum praecedente conso na cum in prosa 
perraro inveniatur, longe saepius adhibuerunt poetae ut pote metro 
magis convenientem. Quo pertinent IIII, 9 Propontida XXXVI, 13 
Ancona a nominativo Ancon qualis est luven, IIII, 40. SiL VIII, 
436. Amathunta XXXVI, 14 cf. Ovid. Met. X, 220. 531. deinde 
trita utroque dicendi genere aera LXVI, 53 et aethera LXIII, 40. 
Praegressa vocali non inveni nisi unum exemplum CatuUi 
Minoa LXIIII, 85. Contra accusativum nominum in-eus de- 
sinentium omnes prope poetae nec non aliquando etiam prosae 
auctores in - ea terminarunt docente Schneidero Gr. Lat. II p. 295. 
Qua de re comparari possunt formae Pelea LXIIII, 21 et Thesea 
ibidem 53, 239. 245. Neque mimm est quod talium verborum 
vocativum poetae constanter por m extulerunt, cum scriptores 
orationis pedestris quantum fieri potuit eum devitarent. Ita 
legis Peleu LXIIII, 26 (sed Peleo Cic. de or. 111,- 15, 57) ac 
Theseu ibid. 69. 133. praeterea huc referendus est vocativus 
Amastri IIII, 13. 

5. In nominativo plur., de quo nunc agendum est, Catullus 
itidem Graecam flectendi rationem videtur secutus esse, quamvis 
exemplum huius rei omnibus nominibus certum non adsit; nam 
in carminis LXIII, 16 libri quotquot habemus mss. sine ullo 
dissensu 'truculentaque pelagi' suppeditant. Verum tamen si 
perpendimus nullum omnino locum extare quo similiter poetam 
adiectiva pluralis neutro genere cum genetiva substantivorum 
copulasse demonstretur — etenim quod LXVI, 74 dixit 'condita 
verei pectoris' paullo aliter se habet — porro cum ex iis quae 
iam supra attulimus, satis appareat Catullo Graeca vocabula 
fere semper ad Graecas declinandi leges formare placuisse, facile 
equidem adducor ut cum viris non nuUis criticis prioribus 

quibus plerique Catulli intcrprcles recentiurcs adstipulati sunt; 
hoc loco formam pelnge unicc veram poetae rcstituendam esse 
credam. Plane eodem scilicet modo Lucrctius etiam scripsit V, 35 
pelagequo severa et VI, 619 at peiagc multa etc. — Deinde 
in verbis patrii sermonis, quac tcrtiae declinationis sunt 
animadvcrtendum est Catullum bis aiitiquiore nominativi suffixo 
is protulisso paris LVII, 3 nisi forte ut cditorcs videntur iudi- 
care, statuendum est i litteram ex sequenti voce uirisque 
librariorum neglegentia irrepsissc; contra nullam liabet suspi- 
cioncm linquentis LXIIII, 276 cf. etiam Lachin. ad Lucr. p. 56. 
Ceterum haec terminatio e gcnuina eis orta et pcr temporis decur- 
sum in es mutata denuo et multo quidem frequentius nobis occurrit 
in accusativo quo loco pluribus ea dc rc disputabimus. lam hinc ad 

6. Genetivum pluralis ut vcniamus, inter omnes pro certo 
est hunc casum nominum eorum quae cum bisyllabis cola ct 
gena sunt composita, in um cx)ntractum a poetis Latinis metro 
concedi neque discrepat a communi usu Catullus, apud quem 
ex hoc genere leguntur Troiugenum LXIIIJ. 355 et caclicolum 
LXVIIP, 138. at singulare quoddam excmplum est cym- 
balum LXIII, 21. Praeterea omissis eis vocibus quarum gene- 
tivus vulgo corripiendi iure fruitur ut deus, divus, vir alia, non 
alienum videtur commemorare in adicctivis et magis etiam in par- 
ticipiis praes. act. poetas haud raro uti terminatione um pro 
ium per sycopen litterae i effecta. Qualia sunt caelestum LXIIII, 
191 et 204. Veronensum C, 2 ubi Xobbe dc metris Catulli II 
p. 19 Veronensium probat (sed cf. Schwabii Quacst. Cat. I p. 230), 
denique amniumque sonantimi XXXIIII, Yl solus liber Ham- 
burgensis incorruptum servavit. Ccterorum similia collegit 
Neue 11 p. 22 sq. In eodem casu non ita frequcntcr scriptores 
Latini Graece flexerunt vocabula nec fere alia nisi quae essent 
aut nomina populorum aut librorum tituli. Atque hac rationo 
poetam Veronensem Chalybon LXVI, iS dixisse primus vidit 
Politianus miscellan. p. 68, cuius emeiidationem Lachmannus 
Hauptius (cf. etiam Quaest. Cat. p. 85 sq.) Schwabius alii 
receperunt. 

7. Nec maiore usus frequentia poctac dativura more Grac- 
corum m-sin terminatum adhibuerunt, quera in prosa pri- 
mum ita Varronem finxisse testimoniis constat Charisii p. 37 P. 
et Nonii p. 374. Eadem flexio inter poetas saeculi Augusti 

maxime Ovidio et Propertio familiaris est, ante quos ne Catullus 
quidem videtur talem dativi formam prorsus fugisse, si verum 
est Naiasin illud quod LXIIIL, 287 pro monstruosa librorum 
scriptura Minosim cum multorum approbationo coniecit Haup- 
tius in observ. crit. p. 69. 

8. Accusativum denique tertiae declinationis ad analogiam 
Graeci sermonis tam saepe et poetae et rerum auctores per — 
as extulerunt, ut longum sit exemplis id confirmare. Quare 
sufficit Catulli in hoc genere consuetudinem persequi, apud quem 
tres, si codices loquimur, eius modi accusativi reperiuntur: 
Cycladas 1111,7, Thyiadas LXIIII, 391 et plumipedas LV 27 
Germanensi et libro Santenii pr. m. oblatum, cum in ceteris 
vulgaris plumipedes forma legatur. — lam vero in nominibus 
Latinis eiusdem declinationis leges sequentibus valde ambigunt 
grammatici et vetustiores et recentiores, utrum eorum accusati- 
vus per is an per es rectius designetur. Itaque cum ipsi ve- 
teres constaniiam et certam scribeudi normam nuUo modo quae- 
sivisse optimorum codicum auctoritate probetur, non mirabimur 
videntes quanta licentia hactenus editores in libris veterum 
recensendis et dudum usi sint et hodie utantur. In tanta rei 
difficultate ne illi quidem praecepto quo accusativum talium 
verborum quaJia genetivum plur. in — ium finiunt, semper per 
is scribere iubemur, summam vim tribuere possumus: nam id 
qui presse sequi volunt, caveant ne crimen laesae fidei antiqui- 
tatis in se suscipiant. Res igitur utcunque comparata est, hoc 
nemo dubitabit quin terminatio is vetustior usque ad Augusti 
aetatem longe praovaluerit ita quidera, ut in eisdem verbis al- 
tera quoque scriptura es simul usitata fuerit auctoribus vulgo 
aurium iudicio confidentibus cf. Gell. XIII., 21. Wagneri Or- 
thogr. Vergil. p. 404 sqq. Postea demum recentior hacc termi- 
natio magis magisque adeo increbuit, ut postremo vel unicum 
locum obtineret teste Charisio p. 122 P., cf. etiam Zumptii 
Gramm. Lat. § 68 not. Quae cum ita sint, plane facio cum 
Lachmanno in comm. Lucr. p 55 censenti solam codicum fidem 
ubi inter se consentiant, sequendam esse. Qua de causa satis 
habemus omnia terminationis in — is exempla proferre, quae in 
membranis Catulli probis deprehenduntur. Sunt autem haec: 
tristis n, 10. CI, 8. hominis X, 16. natis XXXIII, 7. libidinis- 
que XXXXV, 24. omnis LI, 5. LXVUIa, 26. tenuis LI, 9. 

LXIIII, 262. pinguisLXII, 3. lactentis LXIIII, 65.suavis ibid. 87 
auris 170. collis 233. ingalis 302. evantis 391. talis 407. 
dulcis LXV, 3. finis LXVI, 12. caelestis LXVIIIb, 76. pene- 
tralis ibid. 102. accedit vocativi forma aequalis LXII. 11. 32. 
Hinc convertimus nos ad 

9. ea nomina et substantiva et adiectiva quae duplicem 
flexionis modum sequuntur. 

of. substantiva heteroclita et abundantia. 

Quo in genere notandum est quorundam vocabulorum fluc- 
tuationem inter diversas declinandi rationes licet e sermone 
Latino nunquam plane evanuerit, apud poetas tamen priores 
multo latius patuisse quam apud posteriores. Neque id mirum : 
nam quo primum tempore populi cuiusdam litterae nascuntur, 
fieri sane nequit quin magna verborum formarumque copia prac- 
sto sit nondum coercitarum certis elegantioris aetatis legibus. 
Et cadit hoc quidem praecipue in terminationes substantivorum 
et adiectivorum priscis Latinorum temporibus satis licenter 
tractatas, id quod ex parte docent exempla quae collegerunt 
ProU. 1. n. p. 18 — 21 et Neue I. p. 362 sq. Verum hanc licen- 
tiam atque inconstantiam Romani ea potissimum aetate qua 
linguam suam ad concinnas Graecorum leges excolebant, summo 
opere studuerunt removere, ita tamen ut pauca retinerent voca- 
bula quae ut varia ratione inflecterentur vitae consuetudo san- 
xerat. Itaque etiam CatuUus, poeta urbaiiitatis ubique studiosus, 
fere nihil ex eo genere habet quod communi scriptorum usu non 
comprobetur exceptis quidem non nullis rebus, in quibus sin- 
gularem quandam rationem socutus esse reperitur. Pertinet 
autem huc primum quidem quod cum dicere acinum vel acinus 
posset longe poetis usitatissimum, solus ut videtur maluit eandem 
vocem primae declinationi tribuere XXVII, 4 ita 'ebriosa acina 
ebriosioris'. Catullum revera hoc modo scripsisse minus ex 
ipsius codicibus quam ex Gellianis perspicitur, nisi forte a Col- 
bertino et Santeniano recesscris quorum Iraditio acinae propius 
ad veritatem accedit. Sed ccrtissimam huic loco medicinam 
afferunt libri quos diximus Gellii, qui N. A. VI, 20, 6 H. pri- 
mos carminis nostri versus quatuor citavit et de re ipsa quam 
aggressi sumus uberius egit. Apparet autem simul ex eius 
verbis speciose emendatis ab Hauptio ind. lect. Berol. aest. 1857 

p. 4 tres iam illo tempore Gellii extitisse in Catulli exempla- 
ribus huius loci lectiones quas vide apud Schwabium ad h. 1. 
Deinde poeta singuhiri numero posuit ile in carminis LXIIl 
versu 5 mirifice a librariis corrupto. Cuius quidem emendatio 
plurimum dcbet Lachmanno et Hauptio quorum ille tradita lec- 
tione iletas merito resecata ile restituit, hic formam devolsit 
scite invenit. Ceterum Lachmanni coniectura quam omnes Ca- 
tulli interpretcs receperunt, egregie commendatur Servii testi- 
monio ad Vcrg. Ecl. VII, 26 et Aen. VII, 499 (cf etiam 
Ritschl. in mus. Rhen. VII p. 312 sq.). Praeterea si conside- 
ramus quotiens CatuUus a ceterorum usu loquendi discrepet et 
si comparamus traditam lecjtionem in qua genuinae scripturae 
vestigia manifestissima latent, nulla omnino dubitatio est quin 
manus poetae singulare nomen dederit 'castitate prae aliis 
commendatum et ipsa formae varietate et fortasse vetustate 
huic carmini, in quo altioris et antiquioris sermonis speciem 
studiose sectatus est, inprimis aptum' cf Hauptii Quaest. CatulL 
p. 70. gloss. Labb. p. 87. — Neue I, p. 293. Similiter neutro 
genere pugillaria dixit XXXXII, 5 pro vulgari pugillares scil. 
libelli s. codicilli, praeterquam quod Laberius, eiusdem qua Ca- 
tullus vixit aetatis poeta, apud Charisium 1, p. 75 P. 97 K.^) et 
Ausonius Epigr. 146, 3 singulariter pugillar scripserunt. Porro 
vocabulum quod insolita cum terminatione insolitum simul ge- 
nus induit, est turhen LXIIH, 107 'indomitum turben contor- 
quens flamine robur.' In his libri omnes praebent „indomi- 
tus turbo" praeter solum Datanum, qui pr. m. 'indomitura 
turbo' habet, unde Spengelius et Froehlichius quibus plerique 
assensi sunt, superiorem scripturam optime finxerunt, praesertim 
cum Servius ad Aen. VII, 378 haec referat : 'CatuUus hoc tur- 
ben dicit ut hoc carmen.' Non haerebit, opinor, in ista forma 
minus usitata quam tamen vel Charisius I. p. 48 in exemplari 
suo TibuUi I, 5, 3 legisse videtur, qui haec contulerit nomina 
veterum usu satis lato pervulgata: sanguis et sanguen apud 
Ennium Altium Lucretium, poUis et poUen aqud alios et mas- 
culino et neutro genero affecta cf. Neue L p. 153. 514. Reisig. 



1) Huius locum qui ad Catullum quoque spectat, pulcerrime emendayit 
Hauptius ind. lect. Berol. aestiv. 1855 p. 4 cf. etiam Schwabii Quaest. Cat. I. 
p. 24 sq. 

schol. Lat. § 98. Proll. 1. c. p. 23. Ad analogiam igitur horum 
verborum abundantium certum equidem exploratumque duco 
semel etiam Catullum illud iurhen neutraliter dicere ausum 
esse ; etenim „liberiu8 potest poeta quam orator sequi analogias" 
cf. Varro L. L. VIIII, 115. 

Jam in iis vocabulis quae et 0- et U- declinationis normam 
sequuntur, monendum est a Catullo hanc potissimum rationem 
observatam esse, ut nomina arborum constantissime U- decli- 
nationi adiungeret. Exempla sunt LXIIII, 1 prognatae pinus. 
ibid. 89 quales myrtus. 289 proceras stipite laurus. 291 aeria 
cupressu. sed 290 platano ex more solito, dum modo falso le- 
gatur Verg. Cul. 123 platanus aeriae cf. Reisig. 1. n. § 85. 
Quae cum reputo, certum mihi videtur poetam etiam LXIIII, 
]06 pinum quartae declinationis fecisse praosertim voce qtier- 
cus antecedente quae semper huius terminos accipit. 

Item eorum vocabulorum quae fluctuant inter A- et E- de- 
clinationem, hanc longe Catullus praetulit velut ostendunt 
munditiem XXm.l8. durities LXVI, 50. amarities LXVIIIa, 18 
et quae vulgo ita dicuntur canities LXIIII, 224 et caesarics 
LXVI. 8. 

/^. adiectiva heteroclita. 

Quam substantivorum modo cognovimus in declinando fluc- 
tuationem, eadem denuo cernitur in adiectivis quoniam ne de 
his quidem cui potissimum declinationi essent applicanda pri- 
cis temporibus satis constabat. Itaque permulta invenimus ad- 
iectiva quae apud priores scriptores et 0- et J- declinationis 
terminationes asciverunt, ita tamen ut longe maximam partem 
illius quidem formae in usu essent quod collectanea indicant 
ProIIii p. 54 et Nevii II. p. 65 — 72. Sed posterea linguae 
aetate plane contrarium accidit: namque talium verborum 0- 
declinatio fere omnino cessit J- declinationi paucis admodum 
relictis quae pristinam simul formationem servarunt. Jam igi- 
tur CatuIIus quamquam non prorsus neglexit antiquiorem hanc 
consuetudinem, multo tamen cautius in ea re versatus est Lu- 
crctio cf. ProII. 1. n. et Kuehn. Quaest. Lucr. p. 12. Dixit 
enim ex hoc genere semel proclivus pro eo quod vulgo est pro- 
clivis in LXIIII, 270 sic quidem „horrificans Zephyrus pro- 
clivas incitat undas" cf. Plaut. Mil. 1018. Varro R. R. II. 2, 7. 

Sen. Ep. 86, 15. Ceterum quod solus nisi fallor inter poetas 
classicos talem vocis flexionem admisit, certum mihi videor 
huius rei argumentum afferre posse, studium scilicet Catulli 
parem in exitu vocabularum sonum efficiendi. Etenim cum 
alibi tum in carmine proposito tam multa occurrunt homoeo- 
teleutorum exempla, ut non tam occasione quadam oblata quam 
consulto a poeta videantur quaesita esse. Porro ex aliorum 
numero haec habeo quae apponam: fratresque unanimos VIIII, 4. 
unanimis sodalibus XXX, 1. unanimis coniugibus LXVI, 80. 
flexanimo amore LXIIII, 330. Atque postremum nomen semper 
alterius declinationis fecisse videntur scriptores Latini cf. Pacuv. 
apud Varron. L. L. VII, 5, 87. Cic. divin. I, 36, 80. or. II, 
44, 187. Nonius p. 113. De re ipsa fusius egit Corssenus I, 
p. 756 sq. II, p. 326 sq. 425 sq. 

Proxima quaestio instituenda est 

10. De generis varietate. Si gradus et quasi processus lin- 
guae cuiusdam cognoscere studemus, hoc factum esse reperimus 
ut ab initio quidem vocabula varias significationes haberent 
generis diversitate nondum distincta cf. G. Curtius in act. societ. 
Saxon. V, p. 218. Quod mutatum est temporis decursu : nam 
in lingua Latina ad quam iam spectat oratio, masculini femi- 
ninique generis primum quidem communis terminatio *, neu- 
trius suffixum m vel d exstitit, postea autem cum littera s 
finalis ad utrumque genus designandum non iam sufficeret, mas- 
culino suffixum us^ feminino terminatio a semel tributa est. 
Itaque generis vicissitudo florentis linguae aetate cum mutatione 
terminationum ^) arte cohaeret, quamquam illa norma non tan- 
tum valuit ut nunquam exceptionibus in una quaque lingua 
obviis locus concederetur. Et quadrat hoc quidem praecique in ea 
nomina quorum stirpes littera i finiuntur. Ex his CatuUus duas 
voces quae plerumque masculinum genus sequuntur, pro femi- 
ninis usurpavit, scil. finis LXIIII, 217: in extrema fine, quod 
semper hoc modo dixit Lucretius (cf. Kuehn, 1. c. p. 13) et 
cinis LXVIIIb, 90 acerba cinis. CI, 4 mutam cinerem cf. 
Lucret. IIII, 926. Sed in plurali numero eadem vocabula cum 
ceteris poetis constanter genere masculino affecit velut testan- 



1) Ne has quidem antiquitus certa lege iam constitutas esse magna 
exemplorum copia patefecit Neue II, p. 5. 7. 74. 

tur LXIIII, 3 fines Aeotaeos. LXVI, 12 finis Assyrios. LXVIIIb, 98 
cognatos cineres. Porro fluctuat interdum genus nominis quod est 
colus. Vulgo vim feminini sibi vindicat, sed masculini habet 
semel apud Catullam LXIIII, 311 colum amictum cf. Tibull. 
I, 3, 86 pleno colo, si fides Parisino est. Propert. IIII, 1, 72 
dextro colo. 9, 48 Lydo colo. — lam de voce arcus Servius 
ad Aen. V, 609 haec tradidit: ,( -atullus et alii genere feminino 
ponunt referentes ad originem, sicut haec Attis et haec Gallus 
legimus'. At carmen tamen in quo ita dixisse perhibetur, 
hodie non iam extat neque improbabile videtur verba eius 
corrupta esse cf. Schwabe fragm. XI. 

Paullo implicatior denique quaestio est quonam genere 
poeta vocabulum pumicis \, 2 extulerit. Testibus enim Servio 
ad Aen. XII, 587 et Atilio Fortunatiano 2676 Putschii feminino 
usus est, sed refragantur codices nostri omnes, in quibus 
,pumice arido vel arrido' scriptum extitit. Nec aliter hunc 
versiculum afferunt Terent. Maurus 2560, Schol. Veron. ad 
Verg. Ecl. VI, 1 p. 73 Keilii, Mar. Victor. 2596 P., Isid. Orig. 
VI, 12, 3, Atil. Fortunat. 318 ex ed. Gaisf. In tanta lectionis 
varietate quaeritur utrum codicibus et maiori auctorum parti 
an Servio potius soli ut videtur 'fidcs habenda sit. Neque vero 
defuerunt qui hunc verbis suis alius Catulliani loci memorem 
fuisse censerent veluti Leutschius nunt. erud. Gotting. 1855 
p. 1990 et Spengelius lect. Cat. p. 102, qui Fortunatianum 
quoque arido legisse autumnat. Pariter hoc loco fluctuant edi- 
tores Servii auctoritatem partim sequentes ut Hauptius Ross- 
bachius Schwabius partim repudiantes ut Lachmannus et alii. 
Crescunt angustiae vel eo quod nusquam alibi CatuUus vocem 
pumicis cum adiectivo coniunxit. lam igitur prolatis et vcterum 
et rccentiorum sententiis liceat nunc exponere, quem ad modom 
mihi quidem poeta Veronensis hunc locum effinxisse videatur, 
Qua in re longe maxime mihi placet eorum opinio, qui libro- 
rum scripturam ,arido pumice' ut pote argumentis multis et 
gravibus confirmatam volunt retinendam esse. Primum enim 
Servium ad alium CatuUi locum respexisse cum per se credi- 
bile est tum ncmo facile negabit qui cc. LXV, 16 et CXVI, 2 
contulerit, unde apparet plura cannina poetam Ortalo misissc 
hodie deperdita. Deinde ceteri scriptores omnes et priores et poste- 
riorcs non probant illud nomen nisi genere masculiw^^ <^<^<;iQ;ssss. 

(cf. Neue I p. 691) quamvis hoc miniis prcmam, si qiiidem 
saepius Catullus a communi usu reccssit. At quod magni sane 
momenti est, ad locnm quendam provoco Martialis fere eadem 
ratione conformatum, qualis legitur VIII, 72, 2: ,morsu pumicis 
aridi politus/ Is igitur non solum plura versuum gcnera a 
Catullo desumpsit, sed iuterdum etiam dictionem cius imitando 
expressit. 

lam agendum nobis est 

11. De flexione pronominum, quae perinde ac substantiva 
multas servarunt veteris formationis reliquias. Cadit autem 
hoc cum in alia pronomina tum praecipue in illud quod est 
alius^ cuius quidem gignendi dandique casus tempore antiquo 
duplicem flectendi rationem sequebantur et 0- et I-declinationem, 
cum sermo posterus alterulrius terminationes legitimas essc 
constitueret. Et de priore quidem genere ubi genetivus et 
dativus formas stirpium in-0 exeuntium sibi asciscunt, mihi 
tacere licet quando Catullus huius modi exempla non praebet ^). 
Contra non rcpudiavit bis priscae linguae memoriam redinte- 
grare altera eiusdem pronominis per i formatione locis his: 
masculinum alis dixit LXVI, 28 „coniugium quo non fortius 
ausit alis" neutrum alid XXVIIII, 15 „quid est alid sinistra 
liberalitas?" Multo saepius hac flexione utitur Lucretius po- 
tissimum in certis quibusdam verborum formulis, qua de re 
vide Kuehnii Quaest. Lucr. p. 15. Ceterum de pristina huius 
pronominis specie disputaverunt Ritschelius in programmate 
„de declinatione quadam latina reconditiore" Bonnae 1861 edita 
et Corssenus symb. crit. p. 298 sq. Quorum ille quidem alis 
ex alius contractum esse suspicatur, rectius hic si quid video, 
docet formas alis et alid priscas esse et genuinas indeque 
postea demum alius et aliud extitisse suffixo io adiecto. 

Inter pronomina quodam modo referri etiam potest vocula 
unu8 in qua similiter supersunt priscae declinationis vcstigia. 
Etenim genetivum, cuius forma in-ius dosinens sermone se- 
quentium temporum stabilita est, non nunquam veteres ex ana- 
logia quorundam aliorum nominum quae vidcas apud Nevium 1. n., 
item regulariter per i expresserunt. Sic uni est apud Titin. 



1) Apud poetas priores atque Lucretium quae passim le^ntur omnia 
conquisivit Neue 11 p. 157 sq. 

com. 7 eiusque auctoritatem qui secutus sit nullum invenio 
praeter CatuUum in certa quidem elocutione XVII, 17: ,ludere 
hanc sinit ut lubet nec pili facit uni!' Semel igitur huic 
licentiae poeta indulsit: nam alteram dativi formam uno domino 
XXXXV, 14 non debebat pro exemplo afferre Neue II p. 186 
ut pote lectione optimi codicis Germanensis refutatam. Qua in 
re non alienum videtur commemorare eiusdem vocabuli voca- 
tivum perraro reperi in litteris Latinis cf. Plaut. apud Prisc. 
p. 673 P., Varro L. L, VIII, 35, 63* Catullus item semel 
eum adhibuit in XXXVII, 17: ,tu praeter omnes une de 
capillatis'. 

Tum in pronomine demonstrativo Mc haec hoc adnotandum 
est nominativi plur. genere feminino positi apud antiquiores 
praeter vulgarem formam etiam alteram haec in usu fuisse, 
quem ad modum saepius dixerunt Plautus et Terentius cf. 
Donat. ad Terent. Andr. 656. Eun. 582, et Fleckeisen. mus. 
Rhen. 1849. VII p. 271» Hunc morem praeter ceteros semel 
Catullus quoque probavit, cum LXIIII, 320 de Parcis ita 
scripsit: ^haec tum clarisona vellentes vellera voce' etc. Neque 
addubitare debebant Lachmannus eumque qui secuti sunt fidem 
librorum mire hoc loco inter se congruentium , nisi origine 
lectionis suspectae prius detecta et explicata. Defendunt sane 
traditum rectissime Usenerus ann. Jahn. LXXXXI p. 226 et 
L. Muellerus de re metr. p. 386, quibus in editione sua 
Schwabius accessit. Locos aliorum qui eadem forma interdum 
delectati sunt, sedulo congessit Neue 11 p. 150. 

Restat denique agendum de pronominis relativi casibus 
dativo et ablativo pluralis quos cum oratores tum maxime 
poetae quippe qui hac re non parum adiuvarentur in versibus 
faciendis, saepius breviore forma quis vel qims protulerunt. 

Itaque non mirum est quod plura eius generis exempla in 
Catulli poematis nobis occurunt qualia adscribo: ditivi imum 
LXim, 145. quattuor ablativi LXIII, 46. LXIIII, 80. 
LXVI, 37. LXVm% 13. Ceterorum similia offert Neue H p. 170 sq. 

e. De eoniugatione* 

Ut substantiva, adiectiva et pronomina vel Ciceronis aetate 
nondum ad certam declinandi constantiam pervenerant ideoque 
nec in stirpibus neque in terminationibus omnino iam deposuerant 

quae priscam linguam redolerent, id quod Catulli tum Lucretii 
usus luculenter docet, ita etiam in flexione quorundam verborum 
satis multa remanserunt veteris consuetudinis vestigia. Cuius- 
modi enim formationes maxime poetis adeo placuerunt, ut non 
tam antiquitatis studio abrepti quam metri rationibus permoti 
licentias earum passim sibi concessisse videantur. lam vero 
ut in singulis de declinatione verborum quoad nunc ad nos 
pertineat inquiramus, duo potissimum genera secemenda sunt, 
in quibus perspiciuntur priscae et genuinae coniugationis re- 
liquiae. Quorum quidem altero continetur ubertas quaedam 
cum formarum tum praecipue terminationum , altero varietas 
et fluctuatio in declinandi rationibus. 

a. In priore genere animadvertendum est 

1. verbum posse cum nihil aliud sit nisi compositum ex 
adverbio poiis vel pote et verbo substantivo esse^ satis frequenter 
non solum apud poetas scaenicos antiquos et Lucretium, sed 
etiam apud CatuUum ita scriptum extare, ut suum quaeque 
locum vox obtineat. In quo simul accidit, ut verbum auxiliare 
modo addatur modo omittatur prout una alterave forma metro 
facilius subiungitur. Ac separavit Catullus duas vocabuli 
partes hisce locis: potis est LXV, 3. LXXII, 7. LXXVI, 24. 
potis sit CXV, 3 quamquam haec forma nescio an rectius contra- 
henda sit in potissit, ut iam Lipsio var. lect. I p. 14 et nuper 
Lachmanno in Lucretii V, 881 visum est propter similem 
scripturam potisU in SC. de Bacchan. Nec parvi hac in re 
diiudicanda momenti est quod sinceriores libri omnes in lectione 
potuisset conspirant, cuius origo facile intelligitur. Librarii 
enim illud potissit cum quid sibi vellet non dispicerent, es quo 
dixi modo corruperunt. Tum Lucretio saepius aliquanto pote 
dixit omisso verbo subtantivo velut XVII, 24. XXXXV, 5. 
LXVn, 11. LXXVI, 16. LXXXXVffl, 1 cf. Verg. Aen. III, 671. 
Horat. Carm. ffl, 17, 13. Pers. I, 56. Sed infinitivum potesse 
Plauto et Lucretio familiarem aliasque huius verbi formas minus 
usitatas quas vide apud Nevium II p. 467 sq., cum ceteris 
poetis elegantissimis Catullus omnino sprevit. 

2. Argumentum porro veteris linguae ubertatis est quod 
infinitivus praes. pass. duplicem asciscere potest terminationem 
i et ier^ quae altera satis lato poetarum usu vigebat. Verum 
tamen haec formarum abundantia qua Plautus et Terentius et 

Lucretius mirum quantum delectati sunt, fieri non potuit quin 
quo longius lingua procederet, eo angustioribus usque finibus 
coerceretur, donec florentibus Romanorum litteris certa in eo 
genere scribendi norma constituta est. Quam ob rem suffixum 
i legitimam vim consecutum est in sermone pedestri, ut pote 
qui multo poesi enixius recentiorem usum sectaretur idcircoque 
onmes etiam formas minus gratas et elegantes quam maxime 
devitare studeret. Contra in poesi veteris moris recordatio 
longe diutius obtinuit vel ideo quod plenior illa terminatio 
metri rationibus quodum modo commendabatur, unde ne nobilis- 
simis quidem versuum artificibus temporum Augusti sicut Ver- 
gilio Horatio Propertio talia exempla prorsus desunt. lam ad 
CatuUum ut revertamur, quam parcus hic fuerit in eiusmodi 
formarum licentia adhibenda si conferatur cum Lucretio aequali, 
breviter indicari potest: Lucretius enim cum octies et quadragies 
infinitivum in-ier finivit, Catullus idem ncn plus sexies ausus 
est et saepissime quidem h. e. quinquies in carmine nuptiali 
LXI nitidissimo, semel in disticho elegiaco. Sic legimus in 
glyconeis LXI, 42 citarier. 68 vincier vel rectius fortasse nitier. 
in pherecrateis 60. 70. 75 compararier. postremo LXVIII^, 141 
componier. In his quantum poeta metro concesserit, ex eo 
colligas quod omnes infinitivi in ea versus sede coUocati sunt 
quae dactylicum semper pedem exposcit vulgaribus formis 
nullo modo expletum cf. Horat. Carm. IHI, 11. 8. ,spargier 
s^o' in versu Adonio et quae huius generis similia sunt 
accurate collecta a Prollio p. 34 — 38 et Nevio II p. 309 — 313. 
Ceterum de antiquiore hoc suffixo quod ad onmes pariter 
coniugationes pertinebat, explicatius egit Lange in actis acad. 
Vindobon. tom. X et XXVI p. 115 sq. cf. etiam Corssenus 
symb. crit. etc. p. 465. 

3. Non magis perspicuae sunt pristinae coniugationis 
reliquiae in terminatione imperfecti I-coniugationis quae in 
vulgatis grammaticis quartum locum tenet. Illud enim tempus 
apud scriptores veteres haud raro m-iham formabatur, ita 
tamen ut longe praevaleret regularis terminatio. Quod etsi 
verum est, tamen de origine priscae illius formationis non 
aequaliter inter viros eruditos constabat Primo quidem 
conspectu haec quaestio facile videtur absolvi posse eo quod 
ad contractionem vocalium i et e confugias. Et fuit sane 

ihtu fero communis grammaticorum interpretatio veluti Struvii 
granau. Lat. p, 137, Reislgii schoi. Lat. p. 225, Curtii temp. 
ot niod. p. 291 , nisi quod Zumptius § 162 syncopen litterae 
V Htatuit, Ab his omnibus discrepat Corssenus II p. 736 et 
Hynil». orit. p, 537 sq. 539 sq. recte nisi fallor iudicans ex 
duobuH terminia altorum iham sermonis vere antiqui esse, cum 
alter ieham postea demum ex analogia E-coniugationis exstiterit. 
TaloH igitur formas CatuUus tres usurpavit quas affero: 
(UiHtodibant LXIIII, 319. scibant LXVIII^, 85. audibant 
LXXXIIII. 8. Ex his formam tantnm scihant codices integram 
Ht^rvarunt, in ceteris manus librariorum agnoscimus qui imperit^ 
loramH vulgs|;res metro inconmiodas correxerunt. — Quam late 
\\\\i\i\Xi patuerit vel apud posteriores hoc scripturae genus, 
optimo declarant loci quos Nevii diligentia 11 p. 346 sq. 
uollogit. 

4. Praeterea ut in imperfecto I-coniugationis suffixum 
illud iham pro pleniora forma adhibere nullo plane tempore 
dosierunt poetae, ita ne futuri quidem eiusdem coniugationis 
prisce m-iho terminati omnino evanuit imitatio aemulatioque 
cf. L. Muellerus de re metr. p. 402. Atque huius formationis 
unum in codicibus CatuUianis exemplum superest XXI, 6 ubi 
libri optimi experihus vel experihis suppeditant, unde nec 
inter priores nec inter recentiores defuerunt qui veteris futuri 
formam experihis hoc loco scribendam esse putarent ut Muretus 
Scaliger eosque secutus Rossbachius. Quamquam si quis 
orationis structuram in hac carminis parte vel obiter conside- 
raverit, futuri nulla ratione hic locum esse posse confidenter 
habebit. Nam de re praesenti cum agatur, singulae sententiae 
etiam praesentibus temporibus efferantur necesse est, velut 
recte sese excipiunt ita: nam simul es — iocaris una — 
haeres ad latus. Quid igitur? num credibile cuiquam videbitur 
poetam elegantissimum in enunciato subsequenti aequabilitatem 
sermonis temere neglexisse adiecto tempore futuro plane in- 
tolerabili? A sensu igitur prorsus ineptum Q^iil\\xAexperihi8^ 
non item a forma, si quidem leguntur apud Plautum et Teren- 
tium verba deponentia quae activam terminationem induerunt, 
velut comperior et comperio^ largiar et illargiho quibus utitur 
Ro^ ' ^'^8 in adnot. crit. p. X. (cf. Struve L n. p. 152, 
341 sq.) At vero ne plura verba faciamus de re 

simplicissiina, vide quaeso uode codicum lectio procul dubio 
exorta sit. Librariiis archetypi quod ex exemplo litteris capitalibus 
conscripto olim ductum fuisse satis probabilis est sententia 
Schwabii praef. edit. p. XXVIII, liunc errorem commisit, ut 
in EXl^ERIRIS quod ante oculos habuit, litteras R et B inter 
se confunderet et experihis calamo exararet, id quod vel inte- 
grum vel paullo mutatum in experihus cetcras dcinceps 
membranas occupavit. Quod cum ita sit, vulgata lectione 
eorperiris nihil verius aptiusque hoc loco cogitari potest. 

5. Pergit disputatio ad reduplicationem perfecti antiquitus 
multo frequentius quam postca adhibitam. Justae ac primitivae 
reduplicationis haec vis est, ut stirpis vocalis eundem sonum 
retineat. Nihilo tamen secius vocabula non nulla restant, in 
quibus veteres more Graecorum vocalem reduplicatae syllabae 
aliquando in e verterint. His adnumerandum est quod praeter 
alia Gellius VI, 9 commemoiat perfectum tetuli semel Lu- 
cretio VI, 672, tribus locis CatuIIo quidem probatum cf. LXIII, 47 : 
animo aestuante rusum reditum ad vada tetuUL ibid. 52: 
— ad Idae tetuli nemora pedem. LXVI, 35: — si reditum 
tetuZisset, De re ipsa lege quae scripserunt Corssenus II p. 249 
et L. Muellerus de re metr. p. 403. Ceterorum exempla similia 
contulit Neue II p. 357. — Praeterea ex eo quod Gellius I. n., 
Diomed. I p. 376, Charis. III p, 218, Priscian. X p. 896 formas 
tuli et tetuZi a tollo dirivant, concludendum mihi videtur 
praeteriti temporis formam sustuli rectius a sustollo deduci, 
ut bis apud CatuIIum legitur LXIIII, 210: ,dulcia nec maesto 
itustollens signa parenti' et ibid. 235: ,candidaque intorti 
sustoUant vela rudentes'. 

6. In imperativo denique tertiae quae dicitur coniugationis 
item factum est, ut quattuor illa verba dicere ducere facere ferre 
quae in sermone proximorum temporum finalem e litteram con- 
stanter abiecerunt, apud scriptores veteres pinguiore etiam termi- 
natione fruerentur cuius rei documento est exemplorum collectio 
a Nevio II p. 336 sq. accurate facta. Talem imperativi formam 
CatuIIus in uno ex illorum numero verbo certe assumpsit cum 
face posuit XXXVI, 16: acceptum face redditumque votum. 
Id qui recte perceperit, non dubitabit quin eadem ratione vel 
ante vocalem poeta dixerit LXIII, 78: face ut hunc furor agitet. 
ibid. 79: face uti furoris ictu etc. neque aliter 82: face euncta 

mugienti fremitu loca retonent. Codicibus mss. qui tribus his 
locis sine exceptione in breviore forma conspirant nullam pror- 
sus fidem esse dudum intellexerunt interpretes. Sed alio 
loco LV, 10 num reduce quod Handius duce Datano coniecit 
an reduc quod Schwabius plerorumque librorum auctoritatem 
secutus impressit, Catullo reddendum an plane aliter locus 
iingendus sit ut non nullis visum est, propter miserum versus 
habitum pro certo constitui nequit, — I)e his imperativis vide 
etiam Corssenum II p. 602. Superest autem forma quaedam 
imperativi quam Catullus primus sibi concessisse reperitur. Ad 
analogiam enim illorum imperativorum quos nisi correptos 
elegantior aetas non comprobavit, semel formae inger licentiam 
adhibuit metri nisi fallor necessitate victus in carm. XXVII, 2 : 
,inger mi calices amariores'. Sic recte habent codices Gellii VI, 
20, 6 et glossa Philoxeni apud Labbaeum p. 93^ et 228*, libri 
CatuUiani male inge^^e, Post poetam Veronensem similiter qui 
dixerit inter dactylicos solus invenitur Martialis VIII, 44, 9: 
rape, conger, aufer, posside: relinquendum est. cf. L. Muellerus de 
re metr. p. 401. Priore igitur quaestionis parte absoluta nunc 
quidem ad alteram transeamus qua 

/?. de verborum quorundam fluctuatione in declinandi ra- 
tionibus agitur. Quo in genere Catulli consuetudinem ut breviter 
complectamur, etsi paucula minus classica ut ita dicam admisit, 
si cum perfectissimis poesis auctoribus saeculi Augusti eum 
comparaveris, tamen eadem et veterum usu tradita erant ideoque 
nequaquam vitiosa et ipsius aetate nondum plane obsoleta, id 
quod ex parte demonstrat posteriorum usus. In universum 
autem sequitur hac quoque in re communem dicendi normam, 
ut intelleges ex iis quae iam in medium proferemus, Illa nempe 
fluctuatio per omnes coniugationes aeque pervulgata et vel eam 
ob causam antiqui sermonis uberioris formam ac speciem prae 
se gerens apud CatuUum in quattuor omnino verbis apparet 
qualia sunt lavare fulgere deponere potiri, ut ordinem tueamur 
vocalium copulativarum quibus singulae coniugationes deinceps 
inter se distinguantur. 

Verbum igitur lavandi quod tempore florentis latinitatis 
perfectum tantum modo atque supinum cum temporibus inde 
derivatis constat a tertia coniugatione mutuari, eiusdem ter- 
minationes vel in praesenti tempore sibi vindicavit semel apud 

Catullum in trimetro scazonte carminis XXXVIIII, 14: ,aut 
qui lubet qui puriter lavit dentes', ubi salvo metro etiam lavat 
scribere licuit. Quod cuni a se non impotraret poeta, facile 
adducor ut eum mero antiquitatis studio ductum illo modo 
dixisse putem. Contra metri commoditatem sine dubio respexerunt 
Vergilius Georg. III, 359. Aen. III, 663 et Horatius Carm. IIII, 
6, 26 quoniam singulis locis formae lavit vocalis succedit. 

Alterum deinde verbum fulgere^ quod vulgo sequitur leges 
E-coniugationis, apud Catullum aliosque fluctuat inter hanc et ter- 
tiam coniugationem velut docent LXVI, 94: ,proximus Hydrochoi 
fulgeret Oarion' et ibid. 61 : ,sed nos quoque fulgeremus'. Potest 
huc etiam referri verbum tuendi pariter sine littera vocali e sae- 
pius derivatum. Eiusmodi forma quae est tu^r olim in Catulli 
carmine XXI, 5 legebatur hodie rectius inter Priapea LXXXV, 5 
locum tenente. Utriusque verbi usus quem modo explicavimus, 
dactylicorum maxime familiaris est Lucretio neque omnino 
desideratur apud Vergilium, Lucretianae dictionis imitatorem 
satis frequentem cf. Kuehnii Quaest. Lucr. p. 20 et Proll 
p. 30—34. 

Accedit perfectum act. verbi ponere temporibus antiquis 
haud raro ex analogia I-coniugationis in-ivi formatum, qua de 
re egerunt Corssenus I p. 419 sq. II p. 583. 585 et L. Muellerus 
de re metr. p. 401. Atque hac ratione semel CatuUus fecit 
deposivit in stropha altera carminis XXXIIII ad laudes Dianae 
celebrandas compositi, ubi v. 7 sq. leguntur: ,quam mater prope 
Deliam | deposivit olivara'. Sic priraus emendavit Palladius 
codicum deposuit scripturam metro ut observare licet non 
accommodatam. Quantopere autem veteribus placuerit talis 
huius perfecti conformatio, poetarum scaenicorum et inscrip- 
tionum exemplis probarunt Struve 1. n. p. 198. 281 sq. et 
Neue n. p. 386. 

Tertiae denique coniugationis unum praehet Catullus verbi 
exemplum vulgo quartae legibus subditicii quale est potiri 
LXnn, 402: ,liber ut innuptae potcretur flore novercae'. In 
his item librarii manum poetae depravarunt, cum regularem 
formam potiretur substituerent prorsus ineptam. Ceterum 
eiusdem formae ut de aliis taceam, locus est apud Attium Trag. 
rell. 590. Terent. Phorm. 469. 830. Val. Flacc. VH, 54 nec 

saepius CatuUo fluctuat Lucretius qui praeeunte Enuio ann. 78 
et trag. 2G0 potUur tertiae attribuit coniugationi in II, 653 
quamvis in ceteris quae huc pertinent verbls tam longe pro- 
gressus, ut poetas comicos epicosque si non superare, tamen 
exaequare reperiatur. Generatim de hoc lluctuationis genere 
vide Corsseni symb. crit. p. 538 sq., Reisigii schol. Lat. § 152 
p.250 sq.cum Haasii nota 293, Lachmanni comm. Lucr. V, 768. — 
CoUegit exempla Neue II p. 320 sqq. 
lam restat seorsus exponendum 

d. De adyerbio. 

Nequc vero in animo est de variis adverbiorum generibus 
plenius nunc disquirere, primum quod non ita magna eorum 
miuus usitatorum copia prostat in Catulli carminibus, deinde 
ue ligna in silvam ferre videamur post ea quae iam ab aliis 
de hac re fuse copioseque disputata sunt. Itaque satis habemus 
ea tantum adverbia proferre quae ob maiorum quandam vene- 
rationem et observantiam ex uberrimis priscae linguae fontibus 
Catullus hausit improbata quidem posteriorum usu, sed minime 
reprehendenda. Quamquam multo cautior eatenus fuit Lucretio, 
qui cum materiam plane diversi generis tractaret candemque 
rudem atque incultam, ,patrii sermonis egestate* quam pluribus 
locis aperte conqueritur, saepissime cogebatur cum alia vocabula 
tum maxime adverbia ad regulas analogiae recens fingere collat^ 
quidem a Bonterwekio , Lucr. Quaest. p.^40 et ProIIio 1. n. p. 55. 
Ilis praemissis ad propositum ut accedamus, res notissima 
est in non nullis adiectivis accidere ut licet - decli- 
nationem sequantur, tamen adverbia etiam in - ter formata 
admittant, sed ita ut vulgata et regularis e terminatio in eisdem 
locum habere non desinat. Ex eorum numero quae in sermonem 
llorentem transierunt, non opus est singula afl^erre quando in 
vulgus cognita sunt cf. Reisigii schol. Lat. § 134 p. 208. — 
Prisc. XV, 3, 13. Sed cum prioribus qualia CatuIIus communia 
habet eius modi adverbia postea obsolefacta, talia sunt pau- 
cissima : miseriier LXIII, 49 ut Ennius teste Prisciano I p. 621 
K. et Dec. Lab. 60. Tum puriier bis XXXVmi, 14 et LXXVI 
19 cf. Pomp. Bon. 10. Nov. 97 ac properiier in fragmento hoc: 
,animula miserula properiter abiit^ cf. Nonius p. 517, cum 

Diomedcs p. 513 P. eundem versum Sereno adscribat; itemporro 
dixerunt Pac. 332 et Att. 629. 

Disputationc igitur de formis antiqui sermonis ad finem 
perducta non alienum videtur paucis comprehendere quae pro 
certo nobis statuisse videamur: 

1. Catullus etsi ea floruit aetate qua lingua Latina per Ci- 

ceronem et Caesarem ad summam perfectionem est pro- 
vecta, tantum tamen aberat ut presse aequalium suorum 
consuetudinem scribendi sectaretur, ut haud paucis in rebus 
quae ad genus orthographicum et flexionem verborum per- 
tinent, veterum poetarum sermonem imitaretur vel potius 
conservaret. 

2. Saepe certe numero non tam antiquitatis studio quam metri 

causa ut passim iam adnotatum a nobis est, priscis formis 
indulsit, quamquam hoc multo minoris ei momenti fuisse 
quam Lucretio censemus: etenim de admirabili arte et 
eiegantia qua primus Romanorum tredecim versuum Grae- 
corum genera Latinis *modis adaptavit, nemo est quin 
aequabiliter sentiat. 

3. In renovanda antiquitatis memoria eo differt a Lucretio quod 

priorum poctarum vestigia non tam anxie quam hic pressit, 
si melica potissimum carmina CatuUi respicis, quoniam nc 
convenit quidem studiosa haec imitatio lyricae poesi ut pote 
ab altiore dicendi genere alienae et sensus motusque|animi 
sinceros nobili quidem, sed facili commodaque orationo 
explicanti. Ubicunque vero ad doctrinae ostentandae ra- 
tionem delabitur velut in iis carminibus quibus Alexan- 
drinorum poesin Latinis versibus expressit, non sine 
grandiloquentia quadam formas vetustas et ex partc iam 
obsoletas adhibuit. 

B. De forinis semonis vulgaris. 

Catullus cum antiquae scripturae consuetudinem satis fre- 
quentibus cum elocutionum tum formarum exemplis probavissc 
inveniatur, multo tamcn angustioribus finibus circumscripsit 
sermonis vulgaris licentiam, qua e dactylicorum numero sae- 
pissime Lucretium usum esse manifestum est ex iis quae passim 
de hac re adnotavit Lachmannus in commentario carminis Luct^- 



tiani et quao diligentcr practcr alios collcgit Kuchn diss. 
p. 23 sqq. Ad institutum igitur ut vcniamus, ne ab hac quidcm 
quacstiono omnino excludi potcst de orthographia disccptatio, 
scd aliam atquc initio huius disputationis rationem nunc ingrcdi 
placct cam quidcm ut primum de consonis, tum dc vocalibus 
iisque quae proxime his accedunt disseramus. 

a, De Gonsonis. 

1. In non nuUis vocabulis pinguius nobis occurrit scribcndi 
genus inscrtionc littcrarum quarundam cffectum id quod primum 
cadit in c consonam quac saepius ante / et ^ locum habct. 
Ncque vero crcdas hunc morcm vere csse antiquum quod obitcr 
rcm conscideranti facile videri possit, immo ex linguac usu 
quotidiano ortus diu viguit non solum in libris scriptorum sed 
etiam in insriptionibus, quibus insunt formae extincxit nanctus 
iuncxit coniuncx similes aliac cf. Corsscnus I p. 261 et dc usu 
Plautino Eitschelii Proll. Trin. p. CU. Quod si verum cst, non 
satis liquet cur Lachmannus qui in Lucrctii III, 1044 restincxit 
formam non dubitaverit retinere, locis duobus IIII, 641 et V, 
1195 spreta codicum fide maluerit cotumicibus et adiunxit 
imprimere. Catulli quidem mcmbranis eius modi scripturac 
excmpla duo exhibentur ccrta, qualia sunt mulcta LXIIII, 190 
et mulctantes ibid. 192. Sed fortasse huc etiam spectat si rcctc 
suspicatus est Hauptius, Quaest. Cat. p. 23 illud ancxiis LXI, 46 
quod Lachmanno magnopere placuit. Locum cnim vitiosc in 
libris sic conceptum: ^quis deus magis amatis' multi homines 
docti coniecturis partim parum aptis quas longum est deincops 
enumerare tentarunt, sed omnium conatus ct sententiam et 
formam litterarum si considero, longe superassc mihi videtur 
Hauptius. 

2. Non minus oflfensionis habet quod in suffixis quibusdam 
qualia sunt esimus, esus, ies aetate sermonis cxpoliti unicc 
legitima, ante s saepius litteram n insertam invenimus qui mos 
linguac vulgaris est ct sane antiquus quoniam uberiorcs illas 
terminationes Plautina actas coustanter probavit docentc Ritschelio 
ProII. Trin. p. CIII. Extritam vcro politiorum tcmporum con- 
suetudinc n litteram plebeius rusticusve sermo cum aliis licentiis 
diutius servavit ita quidem, ut nec nobiles scriptores prorsus 
repudiarent primitivae formationis mcmoriam non nunquam 

t 

redintegrare. Hac ratione Catullus bis in uno codemque versn 
adverbia finxit numcralia quoUens ct totiens LXXI, 5 ita: ,nam 
quotiens futuit, totiens ulciscitur ambos'. Undo fieri non potuit 
quin cx analogia talium formarum etiam in alia vocabula in 
quibus omnino locum non habet, littera n saepius se insinuaret 
veluit in thmsaurus apud Plautum aliisque quae ex in- 
scriptionibus conquisivit Corssenus I. p. 252. 255. — De usu 
Lucrctii vide Lachm. comm. p. 280 et 395. 

3. Plane eodem modo factum videmus ut pro simplici x 
littera interdum xs scriberetur, quod primum accidit in SC. de 
Bacchan., ubi exstrad legitur, tum paullo posterius saxsum in 
sepulcro Scipionum teste Corsseno I p. 296 sq., qui illam tradit 
scribendi rationem usque ad proxima post Augustum tempora 
in usu fuisse in monumentis publicis, praevalente tamen regulari 
per X scriptione. Talem igitur formam Catullo Schwabius 
restituit emcndatione certissima eadcmque simplicissima, cum 
LXVIIP, 143 ex optimorum codicum deastra facillime dexstra 
elicuit: nam permagna similitudo quae inter a Qi x litteras 
intercedit maiusculas quibus exemplum unde liber archetypus 
originem traxit, olim videtur scriptum fuisse (cf. supra) plurimos 
librariorum errores procreavit ^). 

4. Porro iam antiquissimis linguae monumentis quoad 
eorum reliquiae ad nos pervenerunt, edocemur in iis nominibus 
verborumque jformis in quibus labialis m et dentalis t vel s 
concurrant, litteram p vulgo interponi et sonorum inter se co- 
pulationi inprimis aptam et pronuntiationi mirum quantum sub- 
venientem cf. Prisc. p. 854. Quibus de causis etiam posteriores 
traditam hanc more maiorum consuetudinem in scribendo re- 
tinuisse iurc putantur neque aliter CatuUum dixisse testantur 
sumptuosas XXXXIIII, 9. ademptum LXVIIP, 93. contemptam 
LX, 5 ct quac alibi extant huius generis similia. — In his igitur 
cum p euphonicum nihil habeat dubitationis, plane inutile est 
neque ulla etymologiae lege defendi potest, etsi ne hodie quidem 
desunt qui summo opere studeant defensitare, in verbo quod est 
temptare, Novum huic rei lumen attulit Corssenus 1 p. 122 
rectissime docens ut a verbo intendere participium intentug ab 



1) Sic lin Lucr. III, 596 libri mss. ectsangui pro exsangui et VI, 385 
eaXukrunt pro extulerunt offerunt cf. Lachm. comm* p. 370. 



40 

eoque intentare derivatum esse, ita etiam intensivum tentare a 
participio tentus verbi tendere manasse. Veram esse hanc ex- 
plicationem cum per se intellegitur tum egregie confirmatur 
lectione Germanensis et Hamburgensis qui in XI, 14 tentare 
praebent, non temptare qualem formam vulgo impresserunt edi- 
tores communem scribendi usum sequentes. 

5. Postremo huc revocanda est fluctuatio dentalium d et /, 
quae cum in exitu vocabulorum non diversam pronuntiationem 
admittant (cf. Charis. p. 87 P.) saepe inter se confunduntur 
tam in codicibus quam in inscriptionibus cf. Corssenus I p. 193 
sq. Maxime autem huius fluctuationis locus est in praeposi- 
tionibus et coniunctionibus quae libros Plautinos tam frequen- 
ter occupavit ut Eitschelius ProU. Trin. p. XCVIII sq. ad morem 
illorum temporum religiose servandum singulas eius modi voces 
ubique t littera terminaret. In Catullianorum carminum exem- 
plaribus pauca admodum huius scripturae exempla feruntur 
quae adscribo: aput LXIII, 53. haut XXVIIII, 8 et LXVI, 35 
nisi quod h omissum est ut saepe etiam in membranis Vergilii 
monento Wagnero, Orthogr. Verg. p. 430. deinde pro vulgata 
lectione sed LXIIII, 68 Lachmannus cui Schwabius adstipula- 
tus est, melius nisi fallor set scripsit vestigia secutus opti- 
morum librorum qui perperam si tradunt. Contra soli libra- 
riorum imperitiae adiudicandum est alit pro alid XXVIIII, 15 
qua in re item illi peccarunt in Lucretio cf. Lachm. comm. p. 53 
155. 286. 

In consonarum geminatione quam veteres poetae post eos- 
que maxime Lucretius saepe metro concesserunt, quippe ut 
syllabam per se correptam producerunt, notandum est 

6. litterae l in vocabulis sufBxo ela vel ella praeditis ve- 
hementer fluctuare in codicibus duplicationem. Atque hanc 
varietatem scripturae ad certam normam redegisse egregia Lach- 
manni laus est qui explorata librorum antiquissimorum ortho- 
graphia in comm. Lucr. p. 204 notam omnibus regulam hanc 
quidem proposuit, ut simplici l verba scribenda essent in qui- 
bus e litteram syllaba longa praecederet, duplici ubi prima 
brevis esset. Neque falso eum praecepisse recte intellexit Cor- 
senus I p. 226 sq. Membranae vero CatuUi non ubique cum 
iUa lege consentiunt, bene scilicet habent loquella LV, 20 semel 
hoc loco obvium, sed male quod saepe occurrit querela LXIIII, 



__ 4j^ 

130.195.223. LXVI, 19. Verum tamen hoc librariorum potius 
quam poetae inconstantia factum esse ipsum illud loquella ma- 
nifesto indicat. — Similiter geminata littera opus esse in pille- 
atus quod XXXVIl, 2 legitur, sententia est Fleckeiseni Orthogr. 
Lat. p. 25 nec obstare videtur Germanensis in quo alteram l 
huius vocis erasam esse Duebnerus adnotat. 

Num vocem religio Catullus adaucta prima syllaba dixerit 
paullo infra ubi de eius prosodia sermo erit aptius explana- 
bimus. In hoc scilicet nomine cum alius aliam seribendi ra- 
tionem sequeretur, pariter omnes et rerum auctores et poetae 
in perfectis repperi reiiuli repptili retiudi ac formis inde deri- 
vatis p Gt i consonas propter etymologiam semper geminarunt, 
quando illa quidem tempora ex repepmi reieiuli repepuli cet. 
elisa littera e prodierunt, cf. Corssenus I. p. 38. Itaque etiam 
Catullus LXXVIIII, 4 reppererii scripsisse censendus est quod 
solus exhibet Datanus ceteris et optimis qnidem rep&refHi tuen- 
tibus metro non accomodatum. 

Verbo attingam eundem Dati codicem pro aridus constan- 
ter arridus praebere I, 2 et XXXXVIII, 5 idem quod in Lu- 
cretii Quadrato accidere monet Bouterwek 1. n. p. 16. Quam 
inutilis haec sit scriptura, ultro quisque comprehendet: nam a 
littera iam per se producta est. — Contra pro rusam gingivam 
XXXVIin, 19 Lachmannus rectius russam impressit velut in 
Lucr. IIII, 75 russaque vela scripsit propterea quod radix huius 
vacabuli cum similibus semper u brevem habet et quod Apu- 
leius apol. p. 393 Oudend,, qui versus huius carminis 18 et 19 
respexit, item russam legit littera s duplicata cf. etiam fauces 
russae Enn. Trag. rell. 356 Rib., russi Batavi Mart. XIIII, 
176, 1. 

In eiectione consonantium primo loco dicendum est 

7. de A littera quae cum pervaga sit atque pertenuis, di- 
versas per temporis processum mutationes passa est cf. Quintil. 
I, 5, 19. Atque ista eius in scribendo omittendoque fluctuatio 
quae in antiquissimis tamen inscriptionibus nondum locum ob- 
tinet , . iiide a Caesaris aetate magis magisque increbuit teste 
Corsseno I p. 103. Quod cum ita sit, non defuerunt granmia- 
tici nec vetustiores nec recentiores qui in ambigua re certam 
scribendi constantiam statuere pro se quisque studerent, sed 
cum plerique subtiliore quadam cognitione et doctrina qua opus 

est ad verum rectumque inveniendimi carercnt, fieri non potuit 
quin alius aliud praeciperet non magis sibi inconstans quam 
ipsius antiquitatis usus. Quare multo minus nos mirabimur 
videntes quanta licentia olim librarii hanc scribendi fluctuatio- 
ncm auxerint de suo ingenio ubicunque fieri potuit auctoribus 
qiiam plurimum largientes. Sic in CatuIIianis codicibus multa 
deprchenduntur vocabula vitiose sine spiritu exarata itemque 
multa prave cum eodem prolata (cf. Gell. II, 3, 3. 4). Ad 
prius genus fere haec pertinent: aedus arundinosus amadryades 
aut endecasyllabi edera ederigera erus ^) era elleborus olus ortus 
ortulus iacinthinus nec non similia. Editores singulis his voci- 
bus recte, si etymologiam et ex parte Graecam linguam re- 
spicis, litteram h praeposuerunt cf. etiam Festus p. 423. Poste- 
rioris generis sunt humor humidus humerus alia, quorum 
vulgarem per h scriptionem nulla etymologiae lege defendi posse 
Corssenus I p. 107 not. docet. Quam late autem in ore vulgi 
patuerit mendosae aspirationis consuetudo, luculenternobis osten- 
dit CatuUus epigrammate LXXXIIII, quo Arrium quendam de- 
ridet ut pote chommoda pro commoda, hinsidias pro insidias, 
Hionios pro lonios loqui solitum cf. Quintil. I, 5, 20 qui hoc 
carmen respexit et alia quoque eius modi exempla memoravit. 
Praeterea legas velim de hac re Corssenum I. n. et Schuchard- 
tium de vocalismo serm. vulg. Lat. I. pag. 73 sq. 

Accedit quod etiam in mediis vocabulis litterae h sonus 
tam tenuis fuit ut frequenter abiiceretUr praecipue inter binas 
vocales concinentcs qua de re infra agemus explicatius. — Ne- 
que vero silentio praetermittendum videtur in inscriptionibus 
posteriorum temporum pro h interdum ch scriptum extare, cuius 
usus causa inde repeti potest quod homines indoctos simplicis 
aspiratae oblivio paullatim adeo ceperat ut mala aliorum pro= 
nuntiatione inducti in locum h litterae ch substituerent itaque 
etiam scriberent in monumentis publicis perinde atquc in co- 
dicibus cf. Corssenus I p. 112. Ita scriba libri Germanensis 
pro mihi et nihil constantissime michi et nichil exaravit. 

8. Sequitur nunc apte disputatio de litterae n eiectione 
cuius et in omnibus verborum partibus locus est et ut nulla 



1) Quamquam in hoc nomine contrariam scribendi rationem secutus 
cst Ritschl. Proll. Trin. p. XCVIII probante Fleckeiseno ep. crit. p. 10. 

admodum apparcat maior scrmonis vulgaris licentia. Excidit 
autcm primum quidcm in stirpibus vocabuloram ante s con- 
sonam satis ccrte frcquenter, si excmpla conferas ex inscrip- 
tionibus quae attulit Corssenus I p. 254. Qualia huius generis 
in uno altcrove libro Catulliano probo reperiuntur, talia sunt: 
demostres LV, 2 Santen. et Hamburg. mostrum LXIIU, 101 
Colbertin., mostra CIIII, 4 Datanus ut videtur prima manu. 
Item elisa n festra pro fenestra dixit Ennius apud Macrob. 
Sat. III, 12 p. 305 Jan. neque aliter ac Catullus scribere voluit 
Vergilius cf. Wagneri Orthogr. Vcrg. p. 456. 458. Fleckeisen. 
ann. Jahn. LX p. 261. — Aliquanto deinde saepius n omittitur 
apud poetas scacnicos antiquos in terminationibus participiorum 
pracs. act. A- et E- coniugationis , qua de re egit Corssenus I 
p. 252 et supplem. crit. p. 245. Iluius elisionis unum in per- 
scmtandis Catulli carminibus exemplum inveni, sed fide dignis- 
simum quod est antistas VIIII, 2 : .antistas mihi milibus tre- 
centis'. Sic dmnes habent sine ulla discrepantia codices boni 
ncc causam sane video cur traditioni planissimae et certissimae 
editores diffisi sint. Formam e sermone plebeio vel familiari 
assumptam cui exempla similia ne Lucretio quidem absunt, ar- 
gumentis satis idoneis confirmarunt Handius observ. crit. p. 44 
et Kochius in mus. Rhen. VIIE, p. 305. XI, p. 640. — Eidem 
porro consonae saepius accidit, ut duplicata appareat in certis 
quibusdam vocabulis quorum pars prior ex con praepositione 
constat, altera initium capit ab n littera. In hoc tamen parium 
consonarum concursu alterutram n loco decedere ex antiquissi- 
mis membranis observavit Lachm. ad Lucr. p. 136. Itaque 
scribendum esse conubium conectere coniti et quae alia sunt 
cognata. Veram esse hanc rcgulam liber testatur Thuancus 
Veronensi aliquanto vetustior, cuius longe maxima est in redi- 
gendo Uatulli carmine LXII auctoritas: praebet enim is quidem 
vv. 27 et 57 apcrte conuhium, reliqui cum hic et alibi semper 
geminationem litterae tueantur. 

Litteram m bis Uatullus extrusit in Graeco nomine tym- 
panum LXIII, 8 ct 9 metricis causis, scilicet ut syllabam po- 
sitiono productam corriperet, quod primus recte percepit Scaliger 
cf. etiam Varro Sat. Men. 31, 36. 

9. Haudraroetiam rlitteradeciditinadverbiis^ro^*pro/>ror- 
ms^ rusum pro rursum, susvm pro surs^iim etc. maxime usitatis 

in sermone poetarum comicorum, qua dc re vide Ritschl. Proll. 
Trin. p. CIV. Quorum rationem pluribus locis expressit Lucre- 
tius (cf. Lachm. comm. p. 144. 217), scd semel tantum Catul- 
Ins in LXIII, 47 ubi codices optimi Germanensis Colbertinus 
Santenianus habent aestuanter umm, quae lectio si extremam 
r litteram sequenti ut par est voci adiungis, poetae manum 
olim aestuante rusum dedisse luculenter docet. Atque de hac 
forma vulgari post Scaligerum qui dubitaverit nuUum equidem 
invenio recentiorum interpretum. Ceterum de eiusmodi licentia ru- 
stici sermonis disseruerunt Prisc. p. 559. Vel. Long. p. 2237 
et nostro quidem saeculo optime Oorssenus I p. 243 et symb. 
crit. p. 396. s 

10. Fere eadem usus frequentia t littera in mediis voca- 
bulis eiicitur ante proximam consonantem, id quod potissimum 
in praepositionem post cadit. Quem morem itidem ex usu lin- 
guae quotidiano ortum esse patet: nam litterarum inter se co- 
pulationes quales sunt st-t, st-c, st-qu, st-m pronuntiationi ni- 
mis erant molestae atque incommodae ob eamque rem factum 
est, ut consona t vivido vulgi ore facile extereretur. Ex eo ge- 
nere sunt postemplum posquam posconsulatu alia in inscriptio- 
nibus obvia et posne^ quod in Ennii ann. 235 Vahl. pro poste 
legendum coniecit Corssenus I p. 183 adnot. Liber CatuUi 
Datanus solus eius modi formam servavit praepositionis posquam 
tribus quos pono locis XI, 23. LXIIU, 313. LXXXIIU, 11. 
Probavit id quidem Bergkius, probavit item et inter verba 
poetae recepit Rossbachius ceteris vulgatam scripturam tuentibus. 
Non recte fortasse. Etenim Datani fides num prorsus in hac 
re spemenda sit, valde dubito : nam cum insignem inter codices 
Catullianos locumobtinettummagnoperecavendum, nelicentiapoe- 
taeVeronensis communi ceterorumusu quasi artissimo vinculo astrin- 
gatur cf. Haupt. Quaest.Cat p. 70. RitschL mus. Rhen. VII p. 571. 

11. Postremo agendum est de sibilanti s littera qua nuUa 
fere ^aepius in lingua Latina omittitur cum alibi tum in exitu 
vocabulorum. Et in mediis quidem vocibus praecipue ante 
nasalem n evanuit in certis verborum formis particula ne ad- 
auctis velut demonstrant ain' pro aisne, satin' pro satisne, vi- 
den' pro videsne, quod postremum ter apud CBtuUum exstat 
LXI, 77 et 98. LXII, 8 cf. Ritschl. Proll. Trin. p. CVL In 
altero deinde genere unde potissimum evenerit, ut scriptores 

veteres adeo frequenter sibi permitterent litterae * in fine no- 
minum per apocopen quandam abiectionem, recte explicat Cors- 
senus I, p. 294 docens priores poetas illam s finalem non tam 
ut plenam quam ut tenuem consonantem qualis tum in sermone 
plebeio valeret, elocutos esse, quare vel in scribendo facillime 
decidere potuerit (cf. etiam Quintil. VIIII, 4, 38). Certe qui- 
dcm Catullus positionem insoquentis dictionis consona prima 
effectam devitare curavit, cum semel toto opere CXVI, 8 in ea 
pentametri sede ubi dactylus est legitimus, syllabam is cor- 
reptam hunc in modum truncaret: ,at fixus nostris tu dabf 
supplicium'. Quo loco codicibus uno consensu dabts offerentibus 
nullam omniuo fidem esse dudum intellexerunt. Hoc genus 
scribendi quod Cic. or. 48, 161 subrusticuni appellat, multo 
pluribus exemplis probavit Lucretius item metri necessitate 
victus cf. Lachmann. comm. p. 28 sq. et de universa re etiam 
L. Muellerus de re metr. p. 345. Reisig. schol. Latin. § 48. 
p. 61. 

Jam pauca addenda sunt 

b. De ToeaHbns. 

In his rusticus fit sermo, si vocalis primae syllabae voca- 
buli eundem quem altera sonum habet, id quod non magis iu 
substantivis quam in adiectivis cernitur cf. Corssenus II p. 3^)9. 
Ex illorum nummero afl^ero e. g. lucuna pro lacuna ter proba- 
tum Lucretio (cf. l^achm. ad Lucr. III, 1031), tugurium pro 
tegurium quod vel sermo urbanus sibi vindicavit: inter haec 
referenda sunt ruiundus rtcbustus alia pro rotundns et robusiiis 
apud Lucretium et ipsum non semel obvia. Quodsi constat 
ex adiectivis unum esse iiicundus qubd exculta lingua Latina 
in perpetuum adoptaverit, mirum sane est in CatuIIi carminibus 
praeter formam hanc regularem saepius nobis occurrere scrip- 
turam iocundus libris aut omnibus aut uno alterove exhibitam. 
Qua de re comparari possunt hi loci: VIIII, 9. XIIII, 2. 
XXXXVI, 3. L, 16. LXII, 26. 47. LXIIII, 161. 215. LXVI, 82. 
LXVn, 1 bis. LXVIIIa, 16. CVIIII, 1 cf. Laber. 121. Ut co- 
dices fluctuant, ita ne editores quidem veluti Lachmannus Ross- 
bachius Schwabius certam scribendi normam quaesiverunt ibi- 
que tantum ubi libri inter se consentiunt, formam illam insoli- 
tam praetulerunt. Quamquam haec scriptura cuius mentionem 

fecimus, ne plane memoria eius aboleretur, omnibus legibus 
repugnat ex quibus aingulae vocalos mutantur ot debilitantur 
nec quidquam aliud est nisi librariorum inconstantia cf. Corss. I 
p. 299 et ajinb. crit. p. 546. 

Longe aliter sese res habot in scripturae ae et e confusione 
quae quidem ratio ex prava vulgi pronuntiatione profecta per 
omnia tempora communi usu duravit. Ac primum quidem hoc 
Lucilii aetate factum esse tradit Varro L. L. VII, 96. Itaque 
cum iam antiquitus vehementer fluctuaret singulorum vocabu- 
lorum scribendi genus, fieri non potuit quin etiam in codices 
irreperet ista confusio eoque maior esset quo longius quis ab 
antiquitate distaret liber manu acriptus. In re igitur diiudi- 
canda num per e an per ae certa quaedam vocabula rectius 
proferantur, maximi quidem momenti sunt cum antiquissimae 
membranae ideoque fide dignissimae tum inscriptiones et rei- 
publicae et saeculi Augusti utpote contagione temporum inse- 
quentium nondum depravatae cf. Corssenus I p. 325. 689. His 
scilicet docemur per diphthongum verba scribi maei-or maestus 
paenitet taeter scaena saepire saeptum, saeculv/m. et quae sunt 
similia, contra vocali e designari cena cenare obscenus femina 
fecundus fenus etc. cf. Corssenus I. n. et symb. crit. p. 188 sq. 
191. Fleckeisenus quinquag. art. p. 27. Ritschelius Proll. Trin. 
p. XCVU. Stabilita igitur horum vocabulorum scriptione re- 
vertimur ad Catullum, ut quam in eo genere consuetudinem 
secutus sit videamus. Qua in re mihi quidem ex iis quae ad 
condicionem libri Veronensis nunc deperditi inlustrandam de 
origine fluctuationis scripturae inter o et e, et ae in codicibus 
Catulli sincerioribus perspicuae accuratissime disputavit Schwa- 
bius praef. ed. p. XVII sqq. videtur extra omnom dubitationom 
positum esse poetam singulas illas voces de quibus dubitari 
liceat, per diphthongum ae protulisse, quod in iisdem Lucre- 
tium quoque fecisse putat Lachmannus comm. p. 25. Eo magis 
sane oflfcndit quod vir perillustris in libro CatuIIiano cum sem- 
per maestus saecltm. paenitet scriberct, plane aliter voluit septa 
LXII, 39 et teter LX, 3. IjXXVI, 25 imprimere. Neque vero 
desunt quae in contrariam partem valeant, ut glaeba LXIIII, 40 
ab editoribus non nullis iniuria approbatum, rectius gleham 
Achilles Statius et Rossbachius. — Porro utrum pedicare an 
paedicare scribendum esset quod XVI, 1. 14 et XXI, 4 legi- 

tur, diu multumque haesitabant homines docti alius aliam ety- 
mologiae rationem molitus. Subtilissime omnium de hac re 
disseruit Corssenus I p. 648 nota, qui lectionibus codicum 
CatuUi et Martialis inter sc collatis ac certa etymologia in- 
venta semper paedor paedidus paedicare scribendum esse docet. 

Diphthongus denique au quoniam plenissime sonat, vel 
ideo iu lingua Latina diutissime servata est. Quamquam ne 
haec quidem mutationes omnino effugit, sed mature iam in ali- 
quot vocabulis debilitata in o apparet, ut testantur coda origa 
polulum cf. Varro R. R. II, 7. 8. Hanc corruptionem e pro- 
nuntiatione vulgi potissimum rustici ortam (cf. Festus p. 182) 
semel Catullus admisit in voce oridlla XXV, 2 ubi praeeunte 
Scaligero interpretes vulgo dant auricilla, dubito num iure: 
nam libri satis clare praebent moricilla quod praeter initialem 
m litteram omnes veritatis numeros in se continet. Standum 
esse in tradita lectione probe dispexerunt Schwabius et Cors- 
senus loco infra aflferendo. Ceterum ex eiusmodi nominibus in 
usum classicum transierunt suffocare codex copa codicillus ex- 
plodere alia quae commemorat Corssenus I p. 655. 657. 660. — 

Eadem deinde diphthongus etiam in u attenuata est, cuius rei 
exempla passim extant apud Plautum nec desunt prorsus Lu- 
cretio cf. Ritschl. Proll. Trin. p. XCVI et Lachm. comm. p. 85. 
Apud Catullum tale quid non reperitur, unde hanc quaestionem 
omittimus tantum modo id notantes qui Catulli carmina nuper 
recensuerunt eos interdum nimis cavisse ne poetae formas ad- 
scriberent minus urbanas et elegantes codicum vel ubi inter 
se consentiunt auctoritati temere diffidentes. Namque Catullum 
omnino non sprevisse sermonis plebei vel familiaris licentias 
vel ex eo apparet, quod haud pauca apud eum verba leguntur 
quae indidem constat petita esse. Sunt autem haec: supper- 
nata XVII, 19. salaputium LIII, 5. expatrare XXVIIII, IG (cf. 
gloss. Labb. p. 69), trusare LVI, 6. ile LXIII, 5 (cf. gloss. 
Labb. p. 87. Hauptii Quaest. Cat. p. 69). ploxemum LXXXXVIl. 6 
(cf. Quintil. I, 5. 8). carpatinae LXXXXVIII, 4. Qua de re 
vide etiam Schwabii qu. ("at. I, p. 330. 

c. De syneope Tocaliam, 

Inter ea quae rustici sermonis speciem prae se ferunt, re- 
ferenda est etiam litterarum vocalium in mediis vocibus eiectio 

quam syncopen appellare consuevimus. Atque hoc mutilationis 
genus cuius exempla ne apud elegantissimos quidem poetas 
aetatis Augustae desiderantur, nihilo secius e vulgari loquendi 
usu originem traxisse nemo ignorat. In omnibus enim quot- 
quot extant linguis animadvertere licet vulgi studium com- 
modissimae facillimaeque quoad eius fieri potest pronuntiationis. 
Itaque haec causa fuit cur multas et pleniores sermonis urbani 
voces formasque vulgus Romanum varia ratione corrumperet 
sive eo quod singulas litteras vel totas syllabas in pronuutiando 
supprimebat sive eo quod terminatioues aut graviter deprava- 
bat aut prorsus abiiciebat. Homines vero liberaliter eruditi 
licet iis non nunquam fere idem quod vulgo accidat in elo- 
quendo, summo tamen opere nituntur, ut cum scribunt has 
licentias fugiant exceptis eis quas publici iuris fecit communis 
vitae consuetudo. Sic apud CatuUum quoque multa huius 
eiectionis exempla deprehendimus , longe tamen pauciora quam 
apud Lucretium, formarum vulgarium amantissimum. 

Ad rem autem ut accedamus, in vulgus constat quam 
frequenter syncope vocalis u locimi habeat in vocibus sufiixo- 
Gulwn terminatis. Hanc igitur Catullus sibi concessit in tali- 
bus qualia sunt: saeclum I, 10. Xim, 23. XXXXIII, 8. 
LXIIIl, 22. LXVIIP, 43. LXXVIll, 9. semel saecula LXXXXV, (i, 
porro vincla LXIIII, 367. sed ubique periculum XXIII, 11. 
LXI, 87 et poculum LXIIII, 45. denique oraclum VII, 5. 
LXIIII, 326. Egit de hac re Corssenus II p. 523 sq. 

Verbo attingam vocalem a constanter elidi in nomino 
cupressus LXIIII. 291, quod a Graeco ymrctQiOOog Latini sum- 
serunt cf. Corssen. II p. 520. Satis saepe vocalis i eiicitur in 
part. perf. pass. verbi ponere eiusque quae sunt composita. Hic 
usus dactylicorum omnium maxime placebat Lucretio post 
eumque non parum etiam Vergilio metri causa, non admodum 
frequens est apud alios, displicebat omnino CatuIIo Tibullo 
Propertio teste Schneidero Gr. Lat. I p. 171. 

Latissime vero patet syncope vocalium i et e in formis 
praeteriti activi et temporum quae inde derivantur. Quo 
simul fit, ut una vel binae s litterae excidant, quia Hnguae 
Latinae natura atque indoles nimiam consonarum cumulationem 
refo Atque hac licentia rustici sermonis non solum 

po \B veteres scaenici usi sunt satis frequenter, sed 

ne pedestres quidem scriptores dubitarunt breviores illas ver- 
borum fornias praesertim futuri exacti interdum adhibere cf. 
Reisig. schol. Lat. § 144 d cum nota Haasii. Quae cum ita 
sint, vix quisquam mirabitur quod etiam apud Catullum multa 
eiusmodi vocabula mutilata inveniuntur et quod sane mirum 
est multo compluria quam in carmine Lucretiano. En habes 
exempla: sex indicativi perfecti quae sunt misti XIIII, 14. 
luxti LXYI, 21. subrepsti LXXVII, 3. duxti LXXXXI, 9 cf. 
Propert. I, 3. 27. abstersti LXXXXVIIII, 8. promisti CX, 3 
cf. Plaut. Curc. 705. 709. Terent. Adel. 940. deinde unum ^) 
coniunctivi pf. locis quatuor obvium ausit LXI, 65. 70. 75. 
LXM, 28 itemque unum infmitivi perf. promisse CX, 5 et 
indicativi futuri exacti recepso ex receper(s)o XXXXIIII, 19. 
De universa re praeclaro disseruit Corssenus II p. 553 sqq. 

d. De contraetione, synizesi et synaeresi 

ad quas in grammaticis his rebus Jiunc transimus, haec habe- 
mus quae in medium proferamus: 

1. Contractionis de qua primum nobis disserendum est, 
frequentissimus usus cernitur in perfectis act. suffixo vi termi- 
natis. Consistit autem in eo, ut vocales copulativae quibus 
singulae inter se distinguuntur coniugationes, littera v extrusa 
cum vocalibus e et i per quas termini adiunguntur. in unam 
syllabam coalescant (cf. Cic. or. 47 § 157). Atque correptas 
hoc modo verborum formas quae maxime poetis cuiusvis 
generis et aetatis sunt usitatae de causa satis dilucida, ex parte 
vel prosae scriptores sibi concesseioint , quin paucae extant 
quas nisi contractas usus communis non probavit cf. Reisig. 
1. n. § 1431) cum nota Haasii. ('atulli quidem ut apponamus 
talium formarum exempla, quae trita sunt omittimus, cum 
parum ad nos pertineant, sed memoratu digna haec videntur 
ex ordine coniugationum disposita: adiurarit LXVI, 41. iuerint 
ibid. 18. requierant LXXIIIL 7. requiesset LXIIII, 176. tristi 
LXVI, 30. siris ibid. 91. cupisti XV, 3. nequisse IIII, 4. 



1) .Nescio an hiic et.iam pertineat ,tepefaxit* quod Lachmannus 
LXVllIa, 2y loco ineptae traditionis ,tepefacit* coniectura assecutus est et 
simplicissima et aptissima, cui multi favemnt ut Ilauptius iu editione priore 
Heysius Rossbachius. 

4 

isset LXVIIP, 86. LXXXim, 11. audiero CI, 9 (cf. Schwabii 
qu. Cat I p. 277) et ubi ex vulgari more fit, ia nosti norat 
nosse cognossem cet. quae saepe apud CatuUum leguntur cf, 
Corssenus I p. 319. L. Muellerus de re metr. p. 399. 

Attinet hic etiam afFerre in mediis vocabulis littera i ante 
consonam eiecta semivocalem v saepe dissolvi et cum praece- 
dente vocali in diphthongum coire, quae non nunquam vel in 
simplicem vocalem mutatur monente Corsseno I p. 314. Ea 
ratione ex navita ortum est nauta quod utrumque verbum ad- 
hibent pro versus rationibus poetae velut CatuUus dixit nautis 
LXVIIP, 63 et navita LXIV, 174. Ad haec igitur exempla 
non dubium videtur quin duabus syllabis idem extulerit 
Bavidum XXXX, 1: ,quaenam te mala mens, miselle Ravide' 
quod quidem Baude sonuisse non superiore tantum exemplo 
cui adnumeranda sunt naufragus Cat. LXVIII®, 3 et nauculator 
Martial. III, 20, 20, verum etiam luculento testimonio Ciceronis 
de divin. II, 40 firmatur tradentis quidem separata litteris 
verba illa cave ne eas eodem quo cauneas modo pronuntiari 
(cf. etiam L. Muellerus p. 271 et Corssenus I. n.) Altero 
deinde genere quo in vocalem debilitata diphthongus apparet, 
continentur formae quales sunt prudens ex providus^ Juno ex 
Jovino etc. profectae et in lingua florenti legitimam vim con- 
secutae. 

Non minus late patet alterum contractionis genus quod 
in mediis vocibus locum habet extrita.^ littera, unde fit ut 
vocales vicinae sive pares sunt sive impares, in unam con- 
glutinentur. Et poeta quidem Veronensis pares tantum ita con- 
currere fecit vocales in his verbi prendere formis: deprensa 
XXV, 13. prendi LV, 7. deprendi LVI, 5. comprendis LXII, 35. 
indeprensus in versu quodam quem Servius ad Verg. Aen. V, 
591 e CatuIIo affert sic conceptum: ,falleret indeprensus et 
irremeabilis error'. Similem scribendi rationem secutus est in 
voce vemens L, 21 , etsi boni codices omnes diductis eam 
syllabis exhibent: Lachmannus enim ad Lucr. p. 133 illud 
vocabulum docet non nisi correptum in versibus reperiri praeter 
hendecasyllabum M. Aurelii Caesaris: ,nos istic vehementer 
aestuamus', cui L. Muellerus de re metr. p. 253 unum adiecit 
Prudentii peristeph. 6, 20: ,praeceptor vehcmens eundo firmat'. 
Itague mirum sane est quod vir ille doctus loco Catulliano 

distractis syllabis vehemens impressit nimium libris confisus, 
idem qui iii Lucretio vel contra codices et Gellii II, 3, 3 
testimonium semper syllabas contraxit. Rectius Achilles 
Statius Hauptius Schwabius vemens scripserunt, quae forma 
etiam Horatio Ep. II, 2, 120 restituenda est. — Accedit par- 
ticula affirmativa me hercule^ quae cum elisionem admittat, 
tamen quodam modo huc revocari potest. Extat in versu altero 
carminis XXXVHI antiquitus sic tradito: ,malest me hercule 
et laboriose', quo loco cum plures pervincendae sint difficultates, 
diutius commorarl opus est. Primum enim ut iam monuimus, 
si parliculam illam in duas partes secernis, synaloephe efficitur, 
rursus si in unam dictionem conectis, elisae h litterae vocaliumque 
conliquentium locus est. Et haec quidem ratio mihi proba- 
bilior videtur propterea quod brevior mercule scriptura haud 
raro legitur tantum non apud scaenicos antiquos teste Lach- 
manno ad Lucr. p. 152. Ita Phaedrus trisyllabum fecisse re- 
peritur praeter fab. Perott. VIIII (XII), 3 ex ed. SibeL 
,sonuere tactae. Bella res meherculos' cf. L. Muellerus p. 254 
qui in versu CatuUiano ad molestum vel potius vitiosum hia- 
tum loco removendum mehercules scribendum putavit. Haec 
enim altera quaestio est satis implicata, in quam multum 
operae contulerunt viri critici. Quorum tamen emendationes 
et explicationes videor mihi aptius recensere infra, ubi de ad- 
misso evitatoque hiatu verba faciam. — Jam restant exempla 
superioribus consimilia fero haec : semihiante LXI, 220. nil pro 
nihil VI, 12. XVII, 21. XXX, 2. XXXXII, 21. LXI, 61. 
LXim, 146. LXVHP, 77. LXXXXHI, 1. alibi semper mhil, 
porro nilo bis LXXXXVII, 3 ubi alterum nilostque ex Germa- 
nensis Colbertini Santeniani lectione nohisque optime Schwabius 
emendavit. Sed trisyllabum nihilo aperte Catullus dixit in 
hendecasyllabo XXVIII, 12 et in glyconeo LXI, 197 cf. Lach- 
mannus ad Lucr. p. 28 qui praeter alios Lucretium diversas 
huius vocis formas ubique contraxisse affirmat. Nec repudiavit 
monosyllabum is qui Cirim scripsit et frequenter Catullum 
imitando expressit locis his: 261. 234. 338. 404. denique mi 
vel mei pro wiki poeta ob metricam necessitatem adeo frequen- 
tat, iit exemplis id probare minime aecesse sit. 

Venimus nuncadid genus contractionis quo duae vocales alia 
littera non intercedente concurrunt. Si eundem sonum habent vel 

4--^ 

non admodum diversum, saepe certe numero fit, ut cum voce 
pronuntiandae sint illae quidem quasi una fuerit vOcalis 
scripta, otiam in litteris conglutinatio earum simplici vocali 
quae vim scilicet habet productae significetur, cuius rei testis 
est Vel. Longus p. 2227. Priori generi ubi vocales pares co- 
artantur, pauca extant quae adnumeranda sunt Catulli exempla 
velut deessem LXIIII, 151 cf. deero Horat. Sat: I, 9, 56. II, 
2, 98. dees Syr. sent. 548. deest 486 et Martial. I, 92, 4. 
porro contractio omnibus poetis aequaliter est usitata in dii^ 
diis itaque saepissime dixit Catullus praeter II II, 22 ubi diis 
bisyllabum extat^) (cf. Ritschl. ProII. Trin. p. XCVin). Multo 
minorem in hoc contractionis genere cautionem adhibuit Lucre- 
tius quippe qui haud raro vocales etiam diversas conlique- 
faceret, qua de re egit Lachm. comm. p. 134. 217. Collegit 
exempla Kuehn diss. p. 32. 

2. Jam ad synizesin acoedamus, quam eo constat effici 
quod binae vocales contiguae non in diphthongum quidem coa- 
lescunt, sed ita unius syllabae potestatem adipiscuntur, ut 
prior si per se longa est vel diphthongus, corripiatur et ante 
sequentem vocalem quasi absorbeatur. Nihilo secius utraque 
in scribendo remanet et in dicendo tantum alterius pondere 
paulum imminuto duae vocales coeunt cf. Corssenus II p. 748. Ita 
diphthongum ae ante o conteri videmus in praeoptarit LXIIII, 
l20: ,omnibus his Thesei dulcem praeoptarit amorem' cf. 
praeoptavisti Plaut. Trin. 648. praeoptares Terent. Hec. 532 
eodem quo apud CatuIIum modo prolata (vido etiam L. Muel- 
lerum de re metr. p. 273 et Corssenum II p. 750. 757). 

Deinde nomina potissimum Graeca lu-eus desinentia syni- 
zesin patiuntur in casibus obliquis velut Thesei LXIIII, 120. 
Idomeneos ibid. 178. Erechthei 229. Peleo 336 cf. L, Muel- 
lerus p. 267. 275 sq. Nec infrequentior est synizesis usus 
in formis pronominum Is et ideni excepto tamen plerumque 
dandi casu, ut quem poetae quantum fieri potuit devitare 
studuerint. Quare CatuIIus quoque uno quod sciam loco 



1) Qua in re non est verendum, ne quis fidem faciat Nobbio de metris 
CatulU II p. 19 imperite docenti huc etiam spectare ablativum alUs duabus 
syllabis elatum in LXVI,28. Immo poetam boc loco priscae pronominis formae 
alis indulsisse lam supra exposuimus. 



certe r??* posuit LXXXII, 3 ita: ,eripere ei noli multo quod 
carius illi' cf. Titin. com. 31 llibb. ot ino. inc. trag. 85. 
Exempla aliorum congessit Neuc II p. 137. Alterum scilicet 
ei quod in XXX VI II , 2 Lachmannus (cf. ad Lucr. p. 152) 
hiatus toHendi gratia ante particulam et inserendum putavit, 
etsi eius modi vocula facillime excidere potuit propter miram 
formarum ei atque et similitudinem , dubito tamen ob causas 
metricas num Catallo per couiecturam sit imputandum. Quam- 
quam enim illud ei producta paenultima saepius dixerunt 
Plautus Terentius nec non Lucretius et is quidom in ultimo 
constanter hexametri pede, tamen ubi iambice collocatum sit 
perrari loci extiterunt cf. L. Muellerus p. 272. 

Trita denique est synizesis in his vocabulis: dein V, 8. 
9. 10. deinde V, 7. 9. CTII, 2. proin proinde et quod vel 
eiecta littera e scriptum est sorsum pro seorsum Priap. 86, 17 
(olim Catull. XX, 17) cf. Ritschl. ProII. Trin. p. CLX. 
L. Muellerus p. 253. 265. 

Quaestione igitur de synizesi finita non alienum videtur 
de diaeresi nunc disceptare illi quidem ut notum est plane 
contraria. Atque hanc cum inter poetas antiquiores inprimis 
Lucretius in deliciis haberet quod docet exemplorum copia a 
Kuehnio p. 34 collecta, CatuIIus non admisit nisi in formis 
verborum solverc et volvere eorumque compositis. Exempla 
enim haec sunt: soluit P, 6. soluunt LXI, 53. dissoluo 
LXVI, 38. evoluam ibid. 74. pervoluent LXXXXV, 6. Metri 
causa diaeresin a poetis usurpatam esse intelleges, si locos 
ipsos inspexeris cf. Corssenus II p. 752. L Mueller p. 262. 

3. Ad synizesin proxime accedit synaeresis qua vocales 
i et u propria mensura exutae vim . semivocalium j et v sibi 
as<*iscunt. In quo fit, ut vocalis antecedens si brevis est, per 
sequentem consonam et vocales illas in hunc modum pingue- 
factas positione producatur. Sic pinguescit i littera in duabus 
apud CatuIIum vocibus quas adscribo: Gamerium LV, 10 in 
hendecasyllabo Phalaecio: ,Camerium mihi, pessimae puellaeS 
sed e corripiunt camera et Crustumerium memorata a Cors- 
seno II p. 754. porro conubium LXH, 57 in versu hexametro 
of. Lucret. III, 776. V. 1013, item consilium Horat. Carm. 
III 5 4, 41 et principium III, 6, 6. Frequentissimum est hoc 
synaereseos genus in satiris Lucilii, unde colligere licet pronun- 

tiationem illam Gracchorum temporibus in sermone familiari 
usitatam fuisse cf. Corssenus I. n. Tertium quod in editioni- 
bus Catulli prioribus vulgo legitur exemplum codicibus omni- 
bus lirmatum Pharsaliam LXIIIl, 37 primus removit Pon- 
tanus emendando sic rectissime: ^PharsQlum coeunt, Pharsalia 
tecta frequentant'. Etenim in Graecis nominibus eadem quae 
in Latinis synaeresis non conceditur (cf. Lachm. ad Lucr. 
p. 193. L. Muellerus p. 261), deinde ut verbis utar Hauptii 
observ. crit. p. 68, mirum esset si poeta hic ubi ot debebat 
et commodissime poterat urbis nomine uti, regionis nomine et 
orationem depravasset et versum inscienter conformasset ^). — 
Alterius generis quo vocalis u vim consonantis v adipiscitur, 
nuUum e Catulli poematis afferendum nobis exemplum est 
quamquam multis aliis veluti LucTetio Vergilio Statio Silio 
Persio placuisse constat formas quales sunt tenvis tenvior ex- 
tenvantur genva cetera similia. 

Postremo hic memorari possunt dativi huic cui et ciiique 
quod XXII, 20 prostat, ab omnibus poetis usque ad finem 
octavi urbis saeculi constanter pro monosyllabis adhibiti. 
Quod etsi verum est, tamen quanam ratione mensura harum 
vocularum explicanda sit, virorum doctorum diversae sunt 
sententiae: Corssenus quidem II p. 761 in his synizesin u 
vocalis statuit, Lucianus autem Muellerus de re metr. p. 269 
coire in diphthongum breves vocales existimat. Qua in re 
cum considero formas illas quattor apud Enn. ann. 96 et 
strena apud Nov. 17, 1 (cf. Ribb. frgm. com. p. 205) facile 
cquidem adducor ut in sententiam Corsseni discedam. 

Quibus expositis in universum est monendum formas ser- 
monis vulgaris vel rustici priorum temporum poetis satis 
usitatas CatuIIum fere ultimum fuisse qui passim sibi con- 
cederet: nam perfectae poesis auctores Augusto aequales ab 
illis licentiis quoad non ad rem metricam pertinent, omnino 
se abstinuerunt , quippe qui multo accuratius quam CatuUus 
fecit recentiorem loquendi normam sequerentur. 



1) Alia id genus exempla falso oliin scripta, unde Nobbio de metris 
<'atulli p. 19 multiplices errores orti sunt, enumeravit Schwabius Quaest. 
('at. I p. 229 de synizesis usu Catulliano paullo aliter iudicans. 

CAR IT. 

De prosodia Gatulli. 

Ad hanc artis CatuUianae partem si quis forte miratar 
mc post ea quae iam Nobbius de metris Catulli p. 16 — 24 de 
illa quidem in medium protulit, rursus accedere causa huius 
rei inde repetenda est quod vir ille aliijuando deceptus totam 
hanc quaestionem non modo sine via quadam et ratione attigit, 
sed etiam permulta non ea qua par est cura et diligentia trac- 
tavit haud ita paucis rebus quae ad usum poetae vel in minutiis 
adumbrandum pertinent prorsus omissis. Catullus enim quam- 
quam in verborum mensuris plerumque normam sequitur 
poesis Latinae semel constitutam, tamen non desunt in quibus 
ab elegantiore posteriorum ratione ac consuetudine differat pro- 
piusque ad antiquiores poetas accedat. Itaque omnia ista sub 
uno conspectu posita non magis speramus per se fore utilia 
quam persuasum habemus quisquis manum criticam admoturus 
sit Catullo, ei minime esse negligenda. 

Jam igitur in hac re ut ordiamur disputare 

1. De longamm Tocalimn correptione 

primum in quaestionem vocandae sunt 

a, vocales in exitu quidem vocabulorum positae, tamen 
ab ipsa terminatione exclusae. Generatim vero notandum est 
in lingua Latina antiquissima multo plures fuisse vocales pro- 
ductas, id quod veterum non tam monumentorum quam poo- 
tarum scripturae etiam nunc clare testantur. At per temporis 
tamen decursum illae quidem magis magisque coeptae sunt 
breviari eadem ratione qua in aliis quoque rebus lingua pro- 
cessit asperitates formarum removendi inprimis studiosa, usque 
dum Ciceronis aetate ad summam venustatem et elegantiam 
evecta est. Neque ad corripiendas vocales natura longas parum 
valuisse consuetudinem poetarum metri rationibus ut cui inter- 
dum nimis inepta esset syllabarum longarum coacervatio, per- 
saepe indulgentium manifestum est constatque inter omnes. 

Jam quod exposuimus maxime cernitur in genetivis sing. 
pronominum adiectivorum in-ius cadentibus, quorum paenul- 
timam cum origine sit producta, cum ceteris CatuUus plerumque 

pro correpta adhibuit. Exempla enim haec sunt: alterms bis in 
eodem versu carminis LXXVIII, 2 nec saepius in dactylico 
numero productionem illius vucabuli quippe ne creticus fiat, 
omnino respuente. Porro brevi priore illius ubique praeter 
LXVII, 23 nec aliter ullius ipsius iotius unius et in quo vulgo 
fit utriusque LXVII1% 39. Ue aliorum poetarum usu cf. Nevii 
gramm. lat. II. p. 182 sq. 186 et Bouterwekii Lucr. Quaest. p. 19. 

Eodem referas licet vocabula e Graeco sermone desumpta 
quao cum ibi producantur, apud Latinos aliquando etiam cor- 
repta leguntur. Sic Catullus e brevi dixit vocem platcae in 
hendecasyllabo XV, 7 : ,istos qui in platea modo huc modo 
illuc' post eumque item Horat. Ep. II, 2. 71: ,purae sunt 
plateae, nihil ut meditantibus obstet'. Ad primitivam vero 
mensuram Graeci nominis per diphthongum et scripti redierunt 
ex christianis poetis Ausonius Prudentius Paulinus Nolanus 
monente Orellio ad Hor. 1. n. Alterum quod cum superiore 
conferri potest exemplum est Hyperhorei CXV, 6: ,usque ad 
Hyperboreos et mare ad Oceanum'. Quamquam hoc vocabulum 
quod Graeci et per u et per 6 scribunt, poetae Latini diphthongo 
Graeca vulgo extenuata videntur protulisse cf luven. VI, 470. 
Sed in chorea quod item Graecis acceptum referunt, semper 
priorem syllabam producunt ut docent Cat. LXIIII, 287 et 
Horat. Carm. IIII, 6, 15 (cf. Lachm comm. Lucr. p. 159). 

Ceterum e litteram qua tertia persona plur. ind. pf act. 
finitur quamque poetae dactylici in primis Lucretius (vide 
Kuehnii qu. Lucr. p. 36) haud raro corripiunt ad devitandum 
creticum versui heroico ineptum, Catullus hac lege sese 
obstrinxit ut constanter productam servaret. 

lam accedit 

/9. longarum vocalium in fine nominum correptio. Quo 
in genere primum quidem animadvertendum est litteram a in 
prima declinatione finalem pondere suo paullatim adeo privatam 
esse in poetarum sermone, ut pauca quidem eaque in Graecis po- 
tissimum vocabulis inveniantur veteris consuetudinis exempla. 
Hoc modo Catullus velut in aliis Lucilius Lucretius Horatius 
correpta ultima dixit Pasiihea in galliambo LXIII, 43: ,tre- 
pidante eum recepit dea Pasithea sinu', cum Statius Theb. II, 286 
in eodem nomine Graecanicam maluit quantitatem sequi scri- 
bendft ita: ,non hoc Pasithea blandarum prima sororum'. Nec 

aliam Catullus aut in ceteris Dominibus propriis qualia sunt 
Leshia Lmcdaniia etc. rationem secutus est aut in adiectivis 
Ainalhusia Rhainnusia similia, quibus adnumeranda sunt 
appellativa non nulla communi Latinorum usu recepta. Haud 
exigua vero pars poetarura Augusti aetati supparium in his 
nominibus utraque mensura utuntur, ita tamen ut longe 
maxima ex parte correptionem praeferant cf. Lachm, ad Lucr. 
p. 405 sq. 407 sq. et Corssen. II p. 452 sq. Exemplis rem 
illustravit Neue I p. 53 sqq. — 

Simili usus frequentia vocales a et e corripiunter in 
terminatione imperativi 2 sing. praes. act. verborum A- et 
E - coniugationi applicatorum. Atque huius quidem mensurae 
usum qui quam late patuerit apud poetas tragicos comi- 
cosque antiquos, loci domonstrant Nevii II p. 333 sq. 
diligentia congesti, non veriti sunt aliquando adoptare etiam 
posteriores in verbis potissimum iambicis. Catullus igitur semel 
hoc modo sibi concessit trisyllabi ultimam corripere in commoda 
X, 2^): ,istos commoda: nam volo ad Sarapim' in qua forxna cur 
non nuUi oflfenderint viri docti pro sua quisque ingenii facultate 
aliud tentantes nullam video esse causam. Etenim ut de multis 
aflerara Handii obs. crit.' in Cat. p. 54 suspicionem Schwabio 
probatam: ,istos: commodum enim' etc. nimis a ductibus li- 
brorum distat quara ut omnibus numeris certa videatur. — 

Alterius e correptao plura feruntur exempla quae sunt 
tnane X, 27: — ,mane, me inquii puellae' cave bis L, 18. 19: 
,nunc audax cave sis, precesque nostrats | oramus cave de- 
spuas, ocelle'. LXI, 152: ,vir petet cave ne neges*^ cf. Sery. 
ad Aen. IIII, 409 qui supremos tres locos respexisse videtur, 
licet non recte cave imperativum a verbo cavere tertiae con- 
iugationis deducat: nam exempla huius ususfrustra quaeruntur. ^) 

Ceterum in his aliisque imperativis quos post scaenicos 
poetas primus dactylicorum breviavit Catullus, eadem prosodia 
usitata est proximorum quoque temporum poetis quorum locos 
passim obvios collegit Neue 1. n. Praeterea cf. L. Muellerus p. 340. 
Ritschl. ProlL Trin. p. CLXV sq. Corssenus II p. 472 sq. 



1) Num hiic etiara referendum sit illud ave quod CI, 10 in elisione 
leg^tur, dubitari potest: tradit sane Quintil. I, 6, 21 suo temporo have 
correpta ultima pronuntiari . sed discrepat poetarum consuetudo (cf. Lachm. 
ad Lucr. p. 197). 

Item porro littera e cernitur in advcrbiis disyllabis hene et male 
iam antiquitus correpta nec descivit a communi norma Catullus. 
Vrohe autem quod his vulgo adiungitur, cum brevi ultima dixit 
Plautus Pers. 2, l, 16 et 4, 4, 98 de coniectura Ritschelii, nisi 
iambice positum Catullo ceterisque quod sciam poetis dactylicis 
nunquam probatur cf. Cat. XXII, 1. Moneo hoc contra Kuehnium 
qui in Quaest. Lucr. p. 37 istius adverbii correptionem omnibus 
aequaliter familiarem fuisse videtur existimare. Atque in hoc 
genere multum poeta differt a Lucretio qui vei in adverbiis 
trisyllabis extremam syllabam pluribus locis corripuisse invenitur 
cf. Euehn. 1. c. Nam in voce teme^^e quam aperte breviant ve- 
teres poetae, utrum dactylici eandem mensuram secuti sint certo 
definiri non potest, si quidem Catullus cum reliquis semper eliso 
utitur hoc adverbio. 

Sequitur ut de i teiminatione quae memoratione digna 
sunt breviter exponamus. Ac primum quidem usu frequentata 
illa nisi quasi mihi tihi sihi ihi uhi olim producta ultima 
valuisse manifesta veteris per ei scripturae testimonia in monu- 
montis publicis declarant cf. Corssen. I p. 778. 782 sq. Lachnu 
ad Lucr. p. 91. Ritschl. Proll. Trin. p. CLXIX. Ex his duas 
voculas priores iam ante CatuIIum poetae ubique dixerunt finali 
correpta eamque rationem omnes deinceps classici versuum 
artifices retinuerunt (cf. Corssenus II p. 477). Ceteras vero quas 
modo protulimus semper cum alii tum Catullus ambigua posuit 
quantitate, sed ita ut quotiens syllabam exeuntem produceret 
totiens ictum versus adiiceret. Quamquam intercedit discriminis 
aliquantum inter uhTque et ubiqu^ significatione pariter ac 
prosodia inter se diversa: illius enim vocabuli paenultima cum 
somper longa sit, in hoc utpote ex uhi et particula enclitica 
que composito non nisi correpta i vocalis apparet, velut semel 
hoc modo CatuUus scripsit in galliambo LXIII, 46 : ,Iiquidaque 
mente vidit sine queis ubique foret'. — In Latinis igitur nomi- 
nibus qui nihil contra aliorum consuetudinem dicere ausus est, 
idem in Graecis vocabulis tertiae declinationi tributis singularem 
quandam rationem sequi voluit, cum dativos eorum raro ad- 
modum in poesi Latina admissos binis ubi assumpsit locis, 
Graecanice non solum flecteret sed etiam corriperet. Exempla 
enim consideres veliin haec: Minoidi LXIIII, 247: ,morte ferox 
Theseus qualem Minoidi luctum^ et Tetkyi LXVI, 70: ,lux 

autem canae Tethyi restituit'. Sed in priore versu qui, ne 
incuriae me quis arguat, curiosius tractandus est, libris sinceris 
Minoida traditur, quod si totius orationis structuram respicis, 
ex lege grammatica stare nequit. Itidem virorum quorundam 
conatus loci emendandi sive ipsam vocem prave corrigentium 
sive sententiam relativam plane aliter formantium, quem ad 
modum placait Dorvillio ad Chariton. p. 263 post eumque 
Bergkio ita scribere iubentibus ,quali Minoida luctu', ad irritum 
quod ego perspiciam ceciderunt. Omiies scilicet laborant eo 
quod vel consuetudo poetae nimis negligitur vel concinnitas 
sermonis quam ne laedas membrum alterum vehementer flagitat, 
prorsus evertitur. Itaque nihil sane elegantius est quod poetam 
decet idemque simplicius quam vulgatam retinere lectionem 
Minoidi, velut altero Catullus loco Graecorum more Thetyi dixit 
litteris satis perspicuis. Accedit quod plane eodem modo ulti- 
mam Statlus corripuit in lasoni Theb. III, 521 et Palladi 
Achill. I, 285. Ceterum de hac re digna sunt quae legantur 
verba L. Muelleri p. 392 et M. flauptii act. menstr. acad. 
Berolin. 1861 p. 1077 et ind. lect. Berlin. aestiv. 1855 p. 12. 
Nevii I p. 309. Ex illis vero quae a Graecis poeta ascivit, 
certum non plane deest nomen in quo proprietatem linguae 
Latinae maluit sequi quale est Theiidi LXIIU, 21 et 336; 
alterum enim quod ab homine quodam docto apud Valckenarium 
inventum olim vulgo legebatur Lycaonidi LXVI, 66 de causis 
quas supra indicavimus improbabile est. 

lam hinc ad nominum verborumque formas in - o desinentes 
proximus fit transitus. Quarum cum constet priscam et genuinam 
quantitatem hanc esse ut producatur syllaba finalis, paullatim 
non tam eloquendo quam scribendo vocalis origine sua longa 
attenuata est maxime in vocabulis iambi pedis mensura com- 
prehensis, quae omnia ut ait Ritschelius Proll. Trin. p. CLXVI 
vitae consuetudo passa est brevi extrema pronuntiari. Atqui 
vel in iambicarum vocum correptione qua saepissime utebantur 
veteres poetae, cauti admodum fuerunt dactylicorum fere prin- 
cipes Lucilius Lucretius nec non CatuIIus, ita tamen ut hic 
paullo plus in ea re sibi permitteret. Nihilo secius ex sub- 
stantivorum numero solam hominis vocem ultima correpta extulit 
duobus locis XXIIU, 7 et CXV, 8. Produxit eandem sub ictu 
XVn, 12. LXXXI, 2. LXXXXIIl, 2. CXli, I et in elisione 

ante voculam est XXII, 2. LXVII, 47. LXXVIII, 3. 5. Qnam- 
quam his locis dubitari potest num CatuUus vocales contiguas 
inter sc copulaverit an esi sui parte trunctiverit, qua dc re infm 
agemus explicatius. - Similiter fluctuat in mensura 8Ld\cvhiimodo 
cum eius compositis, ita quidem ut non saepius correptioni 
quam productioni locum tribuerit. Sic pyrrhichiace scripta 
extant modo I, 2. X, 28. XXI, 2, XXIIII, 2. LVI, 5. LXXIII, 
6. postmodo XXX, 12. iambice idem modo 11 1, 9. XV, 7. 
XXII, 12. L, 5. LIII, 1. LXXXXVIIIL 12. quombdo X, 7. 
Lucretius hanc particulam quod memorabile est constanter iam- 
bice protulit (cf. Kuehn. p. 37). Ceterorum usum exemplis ad- 
umbravit Neue II p. 518. — Ilis accedunt verborum formae di- 
syllabae brcvi paenultima quas vel ideo praeter scaenicos poe- 
tas Catullo licuit pro pyrrhichiis usurpare. Ita semel dixit 
flabo XIII, 11, sed paullo frequentius volo VI, 16. XVII, 8 et 
23. XXXV, 5. LXI, 216. Ceterum paucula haec et similla 
quae passim apud alios eius aetatis dactylicos inveniuntur, cum 
satis argumento sint cautissime vetustiores illos poetas versatos 
esse in breviandis nominibus iambicis, proximis inde ab Augusto 
tcmporibus uon solum haec iisque cognata sed etiam hypcrdi- 
syllaba corripiendi late succrevit liccntia teste L. Muellero de 
rc metr. p. 337 sq. Verum ex his unum aiferri potest verbum 
ncscio compositum iam antiquis poetis comprobatum mensura 
dactylica cf. Kitschl. Proll. Trin. p. CLXVII. Nec recessit a 
vulgari consuetudine Catullus ut indicant loci II, 6. VI, 4. 
LUI, 1. LXXX, 5. LXXXV, 2.^) 

Quibus expeditis restat quaerendum 

2« JDe breTinm syllabarnm prodnctione. 

Quo in genere licebit nobis maiore nunc brevitate uti, cum 
pauciora extent quae CatuIIus tantum non singulari quadam 
ratione sibi concessit. Ante omnia vero huc pertinent verborum 
formae consonantibus finitac quas prisco tempore constat magna 
ex parte pro longis usurpatas esse. Atque easdem apud clas- 
sicos poetas plerumque in correptionis cdnstantiam abiisse prao- 
cipue nos docet Lucretianus usus, in cuius carmine nihil eius 
modi libertatis certe reperitur: nam unum quod consuetudini 
eius adversari videtur exemplum fulget II, 27 pluribus de causis 

1) Vide etiam Hauptii observ. crit. p. 18. 

Lachmannus quem Bernaysius secutus est, in fulgenti optime 
mutavit, ut versus ille sic procederet: ,nec domus argento ful- 
genti auroque renidet'. Mentionem autem feci huius loci prop- 
terea quod plane similem mihi videor deprehendisse Catullia- 
num quo veritas coniecturae Lachmannianae egregie firmatur; 
scriptum est enim LXIIII, 44: ,regia, fulgenti splendent auro 
atque argento'. Hos igitur locos iuxta se positos qui recte con- 
sideraverit, vix dubitabit quin Catullus illud Lucretii ante ocu- 
los habucrit. Sed ad ea unde digressi sumus gradum ut re- 
feramus, cum apud poetas priores late patuerit brevium sylla- 
barum productio, eadem plerique insequentium temporum nus- 
quam alibi utuntur nisi in versuum caesuris legitimis vel ante 
vocabula Graeca, quam quidem normam Catullus temis toto 
opere exemplis secutus est qualia sunt: dicetur hymenaeus 
LXII, 4. despexit hymenaeos LXIIII, 20. auctus hymenaeo 
LXVI, 11. Ubique igitur, uti observare licet, neque extra hexa- 
metros continuos singulas verborum terminationes deinceps 
litteris r t s conclusas ea condicione poeta produxit, ut unum 
idemque nomen succederet peregrinum. Ceterorum in hac pro- 
sodia licentiam perscrutati sunt Lachm. ad Lucr. p. 76 sq. et 
L. Mueller. p. 331 sq. 

Neque silentio praetermittendum est vocales ante consonam 
r positas cum vulgo corripiantur, semel Catullo placuisse pro- 
ducere in nomine 0?/^5^' XXXYIIII, 17: ,nunc Celtiber es: Cel- 
tiberia in terra' in trimetro videlicet scazonte, cum Martial. X, 
20, 1 idem adhibuit dactylice ita quidem: .ducit ad auriferas 
quod me Salo Celtiber oras' (cf. L. Muellerus p. 365). 

Inde per saturam quaedam enotabimus cognitu haud in- 
utilia. Et primum in nxhil nihilum nihilo ubicunque syllabae 
pronuntiando non coguntur, saepe quidem numero fit ut secun- 
dam natura longam (cf. CorssenusII p 508) poetae corripiant. 
Hic usus inde a CatuUo primum increbuit; nam Lucretio in 
illis vocibus non nisi contractam formam probari pro certo 
habet Lachmannus comm. Lucr. p. 27 sq. Catullus igitur cum 
semper alteram syllabam corripuit ante vocalem velut ostendunt 
XYH, 21. IJ, 7. LXVUIb, 131. LXXXYIH, 7. LXXXXVIIH, 5 
et trisyllabum nihilo XXVIII, 12. I^XI, 197, idem neglexit 
Ovidius Trist. V. 14, 41 et Epist. Pont. IH, 1, 113. Metam. 
VIT, 644 cf. L. Mueller p. 326. Corssenus 1. n. — Porro de 

nomine Mamurrae XXVIIII, 3 ac LVII, 2 non recte iudicasse 
Lachmannum ad Lucr. p. 36 monentem quidem syllaba eius 
prima Catullum brevi uti, collatis Horatii Sat. I, 5, 37 et Mar- 
tialis Vini, 59, 1. X, 4, 11 exemplis Schwabe qu. Cat. I p. 201 
satis demonstravit. ~ Nec non CatuUus singulari quodam modo 
tintinare dixit litera n simplici in carminis Sapphici LI, 1 1 aliis 
aliam in eodem verbo et scribendi rationem et prosodiam se- 
quentibus: sic tintinnare Naev. com. 114. tintinnire Afran. 393. 
tintinnabula Plaut. Trin. 1004. Mart. XIIII, 163. Juven. VI. 
441. tinire Terent. Maurus 232 ceterisque tinnire usitatum est 
cf. Lachm. ad Lucr. p. 36. Neue II, p. 332. 

Jam vero de verbis quae sunt liquidus LXIII, 46. LXIIII, 
2. 162. liquere XXXI, 2. liquefacio LXXXX. 6 dudum recte 
observavit Bouterwek Lucr. Quaest. p. 21 cum reliquis ea (va- 
tullum t correpta ubique protulisse; sed idem quod ait Vergilio 
probari animus eum fefellit cf. Corssenus 1 p. 503. — In com- 
positis deinde verbi facio quorum haud infrequenter e literam 
Lucretius producit metri coactus necessitate formas creticas a 
versibus excludere (cf. Bouterwek 1. n. p. 22), eandem CatuUus 
ne tribrachys pes existeret numero versus heroici pariter in- 
eptus, duobus locis integram servavit LXIIII, 3(50 tepefaciet 
et LXXXX, 6 liquefaciens. Brevi contra utitur aliquanto sae- 
pius ita: madefient LXIIII, 368. tepefaxit LXVIIIa, 29. pate- 
fecit LXVIIIb, 67. labefactes LXVIIII, 3. cf. Corssenus II p. 514. 
L. Muellerus p. 364. Lachm. ad Lucr. p. 190 sq. 409 sq. — 
Praeterea in eo vocabulorum genere quae sunt cum praeposi- 
tione pro composita, notandum est illud praefixum quod voca- 
lem origine sua longam habet, communi poetarum Latinorum 
usu magis magisque coeptum esse corripi. Atque hoc cadit in 
talia potissimum composita qualium simplex verbum a litem/ 
incohatur velut profari proficisci profundo profugio profanus 
alia quae collegerunt Schneider, gr. lat. I p. 576 sqq. L. Mueller 
p. 363. Corss. II p. 482. Ex his igitur quae ceteri dactylici 
omnes una eademque ratione mensurae quam indicavimus pro- 
tulerunt, unum profundo Catullus maluit prima longa adhibere 
in LXIIII, 202: ,has postquam maesto profudit pectore voces'. 
Quod cum ita sit, nulla omnino causa est cur Muretum credas 
in eiusdem carminis versu 382 pro librorum mss. lectione prae- 
fanies rectius suspicatum esse profanies (cf. Huschkii Ep. crit. 

p. 304). — Jam huic praepositioni aptissime adiungitur de par- 
ticula re in compositione verborum disceptatio. IUud scilicet 
praefixum cuius genuina red forma nusquam amplius reperitur 
(cf. Corss. II p. 466) duplici modo correptum apud poetas ap- 
paret, prout a vocali vel h aut a consona incipit vos sequens. 
Ante illas quidem literas in red breviatur, rursus hac succe- 
dente speciem re imminutam assumpsit. Ab hoc more solus 
inter dactylicos discrepat Lucretius qui ad exemplar veterum 
comicorum aliquotiens sibi permisit brevis syllabae produ- 
ctionem geminata quidem proximi verbi consonante cf. Bouter- 
wek 1. c. p. 22 sq. Quod cum a se non impetraret Catullus, 
primus dactylicorum fuit qui in huius modi compositis pro cor- 
repta semper usurpavit re particulam eiusque auctoritatera 
omnes videntur secuti esse cf. LV, 11. LXXVI, 11 nec non re- 
latus XXII, 6 quod prima adaucta metro concessit Lucre- 
tius II, 1001. — At detrita usu illa religio et reliquiae 
magna fluctuant diversitate scripturae non magis in codicibus 
quam in editionibus. Brevem in his primitus fuisse particukm 
manifesta declarant in libris veterum poetarum vestigia cf. 
Corssen. II p. 466 sq. Quodsi nunquam dactylici nisi produ- 
ctam admiserunt, causa huius rei satis perspicua est neque in- 
diget explicationis. In ipso autem scribendi genere non est 
dubitandum quin ex arbitrio alius aliam consuetudinem secutus 
sit: certe qui duplicare solebant illam post re consonam, etiam 
literis significare volebant particulam singulis locis produci cf. 
Servius ad Aen. I, 30. Atque cum his videtur Catullus fecisse 
semel qui toto libro scripsit relligio LXXXX, 4, si maiorem 
sequimur codicum partem. Ceterum huic vocabulo simile quid 
apud poetam Veronensem non invenitur neque reliquiae neque 
reliquus cuius forma trisyllaba omnino posteriores demum 
poetae usi sunt, ut Pers. sat. V, 87. Martial. XIIII, 38, 2. d, 
Schneider gr. Lat. I p 591. Corssen. II p. 466 sq. 

Jam his quae expedivimus proxime subiicienda est 

3. De positione 

paullo curiosior quam a Nobbio de metris Cat. II p. 18 dudum 
instituta est disquisitio. Nec alienum videtur orationem in qua 
supra substitit particula, ad eam nunc reflectere. Atque notura 
in vulgus est excepta consonarum gl copulatione quam christiani 
demum poetae vi positionis exuerunt, in omnibus verbis cum 

parficula re compositis quotiescunque post illud praefixum muta 
et liquida concurrunt, ambiguam poetis in usu esse prosodiam, 
ita tamen ut longe plerique corripiendo faveant. Quibus accedit 
ubique Catullus velut testantur recrepare LXIII, 29. reflagitare 
XXXXII, 6. 10. reflectere XXXXV, 10. LXIIII, 112 quod pro- 
ducit Lucret. III, 502. IIII, 442 refringere LXIII, 86 prod. 
Lucr. IIII, 440. retraho XXX, 9 e brevi, producta Lucr. V, 480. 
Horat. A. P. 46-^. Jam a compositis transeundum est ad sim- 
plicia vocabula quae mutae cum liquida positionem aut obser- 
vatam aut neglectam produnt omissis plane nominibus, in qui- 
bus legitima est positio cf. Schneider gr. Lat. I p. 682. Lachm. 
ad Lucr. VI, 799. Sunt autero ex illo genere fere haec afife- 
renda: labrum LXXX, 8 semel obvium vocalem producit item- 
que semper Lucretius praeter IIII, 586. Hos sequitur Vergilius, 
ceteri fluctuant. - Tenebrae constanter e longa III, 13 et LV, 
2 nec aliter tenebricosus III, 11. Lucretius totiens fere pro- 
ducit quotiens corripit, variat mensuram Vergilius. — Celebrare 
semper corr. ut Lucret. V, 1165 et concelebrare II, 345; eadem- 
que quantitate utitur febriculosus VI, 4. — Liber, libri cet. 
quod Hor. Sat. I, 10, 63. Ep. II, 1, 207 breviat, Catullus locis 
omnibus producit itaque tilii plerique, rursus corr. librarius 
XIIII, 17. — Vibrare XXXVI, 5 primus videtur corripuisse 
eique accessit Ovid. Met. III, 34, cum ccteri fere semper pro- 
ducunt. — In prohrum ambiguus est, produc. LXI, 103 corr. 
LXXXXI, 4. — Rubra nusquam positionem non efficit non 
magis apud CatuIIum quam aqud posteriores, neglexit semel 
Lucr. VI, 402. ~ Sacrum longe maximam partem producit, 
corr. VII, 6. XIIII, 12. LXI, 71 itemque semper Lucretius 
praeter V, 1161 in exitu versus. — Alacres LXIIII, 254 ana- 
paesti mensuram acquat. — Lacrima et lacrimare primam habent 
ubique brevem vel apud Lucretium, Vergilium Horatium nisi 
quod hic in Carm. III I, 1, 34 et Epist. L 17, 69 producit. Sed 
in lacrimula LXVI, 16 longa vocalis est. — In Cecrops, Ce- 
cropius omnibus fere poetis Latinis communis est primae syl- 
labae productio nec discrepat CatuIIianus usus LXIIII, 83, 172; 
corripiunt aperte Lucr. AI, 1137 et Ovid. Met. XV, 427 cf. 
Lachm. ad Lucr. p. 417. — Ager, agri quod semel extat LXVIin>, 
62 a breviat, prod. plerumque Lucretius exceptis II, 1172 et V, 1 248. 
Contra in agricola propler inetrum dactylicum non potuit quin 

syllabam Catullus cum aliis constanter produceret. — Flagrare 
semper positionem facit et in thesi quidem, id quod raro om- 
nino accidit LXIII, 91. LXVII, 25. LXVIIIb, 73. 139. Lu- 
cretii Vergiliique usus mensurae in hoc verbo mire congruit 
cum CatuUiano. — Fragrare variam sequitur rationem, corr. 
VI, 8. prod. LXXIIIb, 144 idemque quadrat in vocem poda- 
grae LXXI, cuius paenultima longa est v. 2, brevis v. 6. — 
Integer non variat prosodiam, corr. syllabam XXXIIII, 2. 3. 
LXI, 36. prod. Vergil. Ecl. IIII, 5. — Nigris iambice posuit 
XXXXIII, 2. spondiace LXVlIIb, 63. In eodem nomine Lu- 
cretius ubiquo positionem admisit, neglexit Vergil. Aen. VIII, 
353 nec non aliquotiens Horatius et Persius (cf. Schneider 1. n. I 
p. 679). — Migrare XXVU, 7 ? longam habet ut vulgo apud 
Lucretium praetcr 11,1)96. - Multiplex semper i corripit LXIIII, 
250. 304. prod. Lucrctius. — Duplex longa u prostat in thesi 
LXVnib, 51. utraque ratiu familiaris est Lucretio nisi quod 
plerumque breviat ut Iloratius Carm. I. 6, 7. --- Poples Ca- 
tullus LXIIII, 370 pro longa usurpat eique accedunt Vergilius 
Horatius Lucanus, corr. Lucretius IIII, 952. — Proprius CVII, 
2 corripit primam veluti constanter apud Lucretium et Hora- 
tium. — Supremus u producit in thesi LXIIII, 151 ubi semel 
legitur, itemque extat apud Lucr. VI, 1192. Hor. Ep. II, 1, 12. 
Stat. Theb. VII, 363. Nec aliam quantitatem sequitur CatuIIus 
in cupressus LXIIII, 291 cf. cupressifero Ovid. Ileroid. 9. 87. ~ 
Patris cet. ubique corripit praeter LXH, 63 in thesi quidem 
eademque mensura est ^fl^na, patrius ^ contra patrimonium 
XXVIHI, 22 longae syllabae obtinet potestatem. Fluctuant Lu- 
cretius et Horatius, corripit Vergilius. — Patrona I, 9 et pa- 
tronus XXXXVIIII, 7 semper tuenter a brevem. — Barathrum 
a brevi extulit poeta LXVIIIb, 108, 117. itaque Lucr. VI, 
606. — In latrare LX, 2 classicis quidem poetis usitata om- 
nibus est syllaba longa, correpta demum posterioribus. — Si- 
militer genetrix LXHI, 50. arbitror XXXVIIII, 8. arbitrium 
CVIII, 1 ne positione afficerentur mos quidam videtur obtinuisse 
cf. Schneider I. n. I p'. 678. — In Etruscus satis cemitur pro- 
sodiae varietas : CatuIIus prod. XXXVIIII, 1 1 itaque Juven. V, 
164 et Horat. Carm. I, 2, 14. corripit idem Sat. I, 10, 61. — 
Penetrare XI, 2 ^ brevi est nec dissentit Lucretius nisi IIII, 
613 in fine versus — Meretrix CX, 7 secunda utitur correpta 

5 



cf. Horat. Ep. I, 2, 25. -— In putridus LXIIII, 351 poeta syl- 
labam producit, in similibus Lucretius utramque quantitatem 
observavit, sed ita ut multo saepius producat quam corripiat. 

Jam igitur quaestione illa ad flnem perducta'paucis explicabi- 
mus CatuUianam in hoc genere metricae disciplinae consuetu- 
dinem. Qui quidem a tragicis comicisque poetis veteribus, qui 
fere omnes indulgebant syllabis ante mutam cum liquida cor- 
ripiendis, non multum differt ibique tantum positione utitur 
ubi nec vulgari usu improbatur nec aliter metri rationibus satis- 
fieri potest. Multo plus eatenus sibi concessit Lucretius, poeta 
CatuUo aequalis, cuius auctoritatem postea cum Horatius tum 
Vergilius maxime sectatus est. 

Postremo de positione inter duas voces modo admissa modo 
devitata exponendum est. Atque illam licentiam Catullus ce- 
teris longe frequentius primum quidem assumpsit ante mutam 
cuna liquida his locis: tr: Propontida trucemve IIII, 9. /r: per 
impotentia freta ibid. 18. hr: ultima Britannia XXIin, 4. 
Quibus accedunt multo compluria positionis exempla binis 
mutis quibus incipiat proxima dictio effectae. Et longissime 
quidem in ea re omnium dactylicorum processit Catullus, ut 
apparebit ex hoc indiculo: st: si pote stolidum XVII. 24. ge- 
lida stabula LXIII, 53. sc: nefaria scripta XXXXIIII. 18. modo 
scurra XXII, 1 2 quamquam de hoc loco dubitari potest, si qui- 
dem poeta ultimam particulae modo etiam producit. Tum sp: 
nulla spes LXIIII, 186 in hexametro itidemque in pentametro 
LX VII, 32 : supposita speculae. Lucretius nihil ex hoc genere 
habet, nam quae apud eum contraria olim legebantur nunc pror- 
sus emendata sunt. Aliorum locos congessit Conr. Schneideri I 
p. 705 diligentia. At conservavit tamen Catullus prioris voca- 
buli syllabam brevem uno totius libri exemplo LXIIH, 357: 
,testis erit magnis virtutibus unda Scamandri' ante nomen sci- 
licet Graecum nisi praecedente vocali correpta metro dactylico 
plane ineptum. 

4. De elisione et hiatn. 

a. Priore quidem loco ut in elisionem vel rectius syna- 
loephen inquiramus quam variis legibus poetae moderati sunt, 
nemo ignorat elisionis quatuor illa genera vocabulorum in duas 
t ales desinentium quae accurate distinxit quibusque 

singulari poetarum usu inlustrato splendidissimam lucem attu- 
lit Lachmannus comm. Lucr. p. 158 — 164. Atque in primo 
alteroque genere ubi paenultima vocis syllaba longa est vocalis 
cui aut longa vocalis sive diphthongus aut brevis succedit ante 
proximae dictionis vocalem, nihil huiusce modi prorsus exhibet 
nec CatuIIus nec Lucretius utpote cum in aliis quae ad ver- 
suum compositionem spectant tum in hac re cautissimus prae- 
ter ceteros dactylicos. Etenim in carmine eius quae adversa 
videntur esse illi rationi exempla, non tam ipsius poetae verba 
sunt quam librariorum commenta extrita quidem Lachmanni 
emendationibus certissimis. In tertio autem genere quo diph- 
thongo longa vocalis vel diphthongus subiicitur cum pauci hia- 
tum praeferunt elisioni, plerique omnino eam respuunt, CatuIIus 
quidem non dubitavit syllabas contiguas bis copulare in uno 
eodemque versu carminis LXVIIJb, 99: ,sed Troia obscena, 
Troia infelice sepultum'. Ab hoc paullo diversum est quartum 
genus quod diphthongum habet cum correpta vocali coniunctam. 
In quo tamen synaloephen poeta nusquam admisit nisi in ver- 
sibus qui dicuntur intercalares vel eTtirptovrjiiava carminum LXI 
et LXII. Scripsit enim Hymenaee Ilymen LXI, 4. 39. 49. 59. 
LXU, 5. 10. 19. 25. 31. 38. 48. 66. Hymenaee io LXI, 124. 

144. 149. 154. 159. 164. 169. 174. 179. 184 189. Quae apud 
alios feruntur similia et perpauca sunt et longe maximam 
partem e fontibus Graeci sermonis hausta cf. Lachm. I. n. p. 163. 

b. Monosyllaborum brevi vocali comprehensorum quae cum 
correptis sequentis dictionis vocalibus poeta concurrere fecit, 
nulla certae fidei exempla inveni nisi quatuor his locis LXIIH, 

145. 254. LXVIIIa, 37. LXVHIb, 87. Totidem fere habet 
in hoc elisionis genere exempla Lucretius. — Multo vero mi- 
norem cautionem adhibuit CatuIIus in brevium monosyllaborum 
collisione cum vocali producta ut docebunt testimonia illa loco- 
rum I, 5. XIII, 11. XV, 18. XXVIII, 4. XXXVIHI, 3. LVII, 
8. LXII, 45. 56. cum interea LXIIlI, 305 in primo pede hexa- 
metri, ubi perraro locus est synaloephes. porro LXV, 22. 
LXVn,42. LXVIIIa,16. LXXX, 8. LXXXVI, 6 item in prima 
versus sede. denique dum omnia CXIHI, 5. — Parcior est in 
eo genere quo correpta monosyllabi vocalis commiscetur 
cum producta monosyllabi. Nam quatuor tantum exem- 
plis syllabas coeuntes ita elisit II., 2. XXXXUH, 14. 

5* 

LXmi, 216. 305 quibus adiici potest LVIIII, 2.») — Jam de 
longae monosyllaborum vocalis in brevem syllabam elisione 
praeclare disputavit M. Hauptius observ. crit. p. 16 sqq. cum 
aliorum poetarum tum Catulli consuetudine adumbrata. Nihilo 
tamen secius quoniam non ita hanc quaestionem quoad Catullum 
attinet tractavit, ut omnibus eam numeris absolveret, deinde 
cum errores aliquot et codicum et editorum refutandi sint, 
denuo illam rem attingendam putavi de qua copiosius mihi 
expositurus esse videor, cum praesertim vel hanc ob causam 
poetae carmina pervolutaverim. 

Jam igitur ut de monosyllabis primum ordiamur, vocales 
eorum in exitu longas cum brevibus elisione copulavit sic: in 
iambis semel certo te adibit VIII, 16; alterum enim quod ibid. 
15 Hauptius coniecit te ibi pro librorum tibi scriptura nec hac 
melius est et ipse postmodo reiecit. In trochaeis dixit X, 7: 
quomodo se haberet. ibid. 28 me habere. XII, 4: fugit te, inepte 
post interpunctionem quod rarius evenit. Tandem in dactylis 
aliquanto saepius synaloephe obscuravit haec monosyllaba: te 
odio XIIII, 3. te ego certe LXVI, 25 (ubi illud te a codicibus 
omissum recte addidit Vossius). quin tu animo LXXVI, 11. 
in se habet CXIIII, 2. 

His accedunt plurium syllabarum vocabula isto modo conli- 
quentia quae sunt: fuisti in ultima XXVIIII, 12. unctei et 
ultima ibid 4. Egnati, opaca XXXVII, j9 post interpungendi 
signum. risu inepto XXXVIIII, 16. nimio odio LXIII, 17. 
In trochaeis scripsit: quare habe I, 8. peraeque et hic et ille 
VI, 9. ab illo amari XXIIII, 6. voluisti amare XX XX, 8. 
sinistra ut ante XXXXV, 8. 17. gemelli utrique LVII, 6. Ne 
in glyconeis quidem et carminibus Sapphicis poeta hanc 
elisionem devitavit (Hauptius enim I. c. p. 18 non recte iudi- 
cavit), quod demonstrant: quare age LXI, 26. virgo ades ibid. 
77. Furi et Aureli XI, 1 in carmine Sapphico. Longe autem 
frequentissima est in dactylis synaloephe horum vocabulorum 



1) In enumerandis monosyllabis vel longa yocali vel m litera terminatis 
quae synaloephen admittunt, L. Muellerus de re metr. p. 283 duas ut in 
Catullo me contineam particulas ne et dum praetermisit. Atque huius 
quidem elisae paulo ante notavimus haud pauca exempla, illam vero bis 
delitescere fecit Oatullus ante vocalem productam in LXYIII^ 14 ac 
LXXmi, 3. 



69 

quae omnia in media dactyli syllaba ubi minus insuavis est 
concurrentium syllabamm sonus, vocales longas et breves coUi- 
dunt. Exempla vero haec sunt: octo homines X, 20. feci ego 
XIIII, 4. paedicabo ego XVI, 1. 14. ebriosa acina XXVII, 4., 
fortasso etiam huc spectat: illa si qua alia LXIIII, 16 quod 
Lachmannus suspicatus est satis probabiliter. Porro LXIIII, 70 
toto animo. ibid. 149 certe ego. 372 quare agite. LXVIII*, 40 
ultro ego. LXXIII 4 imLmo etiam. LXXXV, 1 odi et amo. CII, 1 
fido ab amico. CXVI, 1 studioso animo^).. Nec non in tertia 
dactyli syllaba, ubi maiorem ista elisio incommoditatem habet, 
vocales contiguas saepe ita coniunxit: argutatio inambulatioque 
VI, 11. perdite amo XXXXV, 3. ardui ibi LXVI, 59 ex opi- 
nione Hauptii. sentio et excrucior LXXXV, 2. perdito amore 
LXXXIII, 2. ploxemi habet LXXXXVII, 6. perdite amarem 
CIIII, 3. Denique semel hoc modo elisit diphthongum VII, 3 
Libyssae arenae. Nam quod in vulgatis editionibus simile 
lertur exemplum Europae Asiaeque LXVIIP, 89 nec elegantius 
est quam ,Asiae Europaeque' et arti poetae adversatur (cf. 
Schneider gr. Lat. I p. 135). Ceterum diligentissimi dactyli- 
corum in hoc genere synaloephes fuerunt Lucretius Horatius 
Tibullus Fropertius Ovidius, minus curiosi praeter CatuUum 
Lucilius Vergilius Statius. — Postremo magna satis frequentia 
usus productam monosyllabi vocalem cum producta eiusdem 
voculae coartavit quod singulis locis probare nihil opus est, si 
quidem eius modi synaloephe nuUam prorsus habet molestiam. 
c. Venimus nunc ad elisionem vocabulorum iambicorum 
quae in vocalem exeunt. Neque vero in eo genere poetae 
Latini unam eandemque omnes rationem et tanquam regulam 
secuti sunt, sed pro ingenio ac studiis alius alia lege sese ad- 
strinxit. Multi quidem sunt qui elidendis huius modi vocibus 
nuUum omnino locum concesserunt (cf. Lachm. ad. Lucr. 
p. 199), plerique autem easdem vel in monosyllaba quae ac- 
centimi non habent vel in hyperdisyllaba elidunt, pauci in 
disyllaba sive praepositiones sunt sive particulae copulativae. 
Sic in atque Catullus tribus exemplis certo elisit scribens 



1) Num eodem etiam pertineat quod Hauptius obs. crit p. 12 exco- 
f^itavit quare etican LXVIIIb, 91 dubium yideri possit, certe magis placet 
Nic. Heinsii inTentum quaene e<tam. 

XII, 2 in ioco atque vino. XXXXV, 3 amo atquo amore. 
CT, 10 ave atque vale (de loco Quintiliani I, 6, 21 vide supra). — 
lam monosyllaba quod attinet, solam et particulam nec non 
praepositionem ex cum iambic^s verborum formis poeta con- 
glutinavit cuius rei argumento sunt: faba ct lapillis XXIII, 21. 
meo et Fabullo XXXXVd, 3. Cato et iocosam LVI, 1. modo e 
corona LIII, i. quanta in amore tuo ex parte LXXXVII, 4. 
Praeter has voculas dubito equidem num recte Lachmannus 
1. n. p. 198 poetae adscripserit ad praeposiiionem, idem qui 
et particulam temere omisit. Nam quod semel X, 26 certo 
,volo ad Serapim' scripsit, licet illud ad minoris ponderis sit 
vocabulum, tamen non aliter nisi correpta verbi syllaba se- 
cunda uti potuit, quando quidem alias ubique volo pyrrhichiace 
extulit. — Porro de vocabulis hyperdisyllabis addendum est 
omnium maxime CatuUo placuisse eorum cum iambicis vocibus 
copulationem. Quo in genere semel posuit trisyllabum 
LXII, 33: namque tuo adventu. longe saepius quadrisyllaba 
velut IIII, 17 tuo imbuisse. X, 2 e foro otiosum. XV, 8 in 
re — sua occupati. XXII, 7 novi umbilici. L, 1 die otiosi. CII, 4 
puta Harpocratem. Ceterum eatenus quoque CatuIIum semel 
imitando expressit is qui Cirin scripsit versu 95 : meo inficiunt. 
Quamquam vocabula iambi pedis mensura comprehensa omnes 
classici poetae diligenter caverunt ne per synecphonesin conso- 
ciarent cum syllaba acuta qua insequens vox incipiat, semper 
ea in re hiatum praeferentes de quo paullo post agemus. 

In universum certe negari non potest omne genus syna- 
loephes molestum esse quiddam et prope intolerabile coque 
maiorem versuum nitorem esse atque speciem quo aequalius 
procedant et quasi profluant nulla impediti difficultate vocalium 
consonarumque propria vi et indole quam maxime conservata. 
His igltur virtutibus quoniam minus praestat lingua Latina, 
poetae vero Latini et ipsi fuerunt auribus teretibus ac religiosis, 
Bon potuit sane fieri quin summo opere studerent elisionem a 
versibus suis excludere. In quo licuit iis remedio uti satis 
parabili , nempe truncatis verbi substantivi formis es et esU 
Verum enim vero quae poetarum olim scribendi ratio fuit ea 
maximam partem adeo obscurata et paene oblitterata est vel negle- 
gentia vel caeco librariorum impetu, ut pro vetustate codicum mss. 
plura pauciorave etiam nunc supersint antiquae consuetudinis 

vestigia, ex quibus geniiina poetarum verba restitui possint. Et hoc 
quidem cum in alios tum praecipue quadrat in Catullum quem 
in illis voculis e literam suppressisse concedet si quis multi- 
plices errores quos propter verba male intellecta scribae passim 
commiserunt, respexerit. Pertinet autem huc ante omnia quod 
Germanensi aperte traditum est: sic certest LXII, 8 unde con- 
ligere licet eodem plane modo poetam etiam dixisse LXXX, 7. 
A&inAQ figuraest LXIII, 62 eademque ratione poetae cogimur 
bis adscribere malest XXXVIII, 1. 2: duobus enim locis 
peccarunt librari scribendo v. 1 male est si. v. 2 male si. et 
similiter literis i et t confusis ipse si pro ipsest CXV, 7 quod 
Froehlichius recte vidit. Nec dubitavit quisquam criticorum 
quin Muretus manum CatuUi restituisset eo quod in LXIII, 49 
pro librorum maiestas pulcerrime maestast emendavit cf. 
Hauptii quaest. Cat. p. 32. Hic vero ad quem nunc pergo, in 
LXII, 63 patrist coniectavit quod multis placere video idemque 
LXVIIP, 159 ipsost, LXXI, 4 mirificast (cf. qu. Cat. p. 94) et 
LXXXXI, 10 culpast pro Datani culpa et lectione. Accedit quod 
Sckwabius homost CXII, 1 de coniectura posuit satis probabili. 
His igitur exemplis quae partim disertae librorum tradi- 
tioni partim certis nisi fallor virorum doctorum emenda- 
tionibus debentur quaeque omnia voculam est vocali sua pri- 
vatam produnt subiicere ea necesse est in quibus etiam 
formam es poeta ita mutilasse videtur. Sunt autem ex hoc 
genere duo potissimum exempla dictu memorabilia scil. 
XXXIIII , 23: ut solitas loco eius quod in Santenii codice 
inest ut solitas es (cf. L. Mueller p. 303) et LXVI, 27 
adeptas quod e librorum adeptus revocavit Lachmannus cf. 
ad. Lucr. p. 67. Hinc.certo effici mihi videtur in thesi hexa- 
metri sexta quae perraro elisionem recipiat (cf. L. Mueller de 
re metr. p. 296) Catullum non modo locutds LXVI, 29. ipsost 
LXVIIP, 159. dolonst LXXXXVI, 5 (cf. Haupt 1. n. p. 32). 
inimicds CX, 3 (cf. L. Mueller p. 303) dedisse, sed omnino 
declinasse vitiosam synaloephen ^). — lam vero quod ad penta- 
metri exitum pertinet, omnibus cognita illa lex est a Lach- 
manno ad Lucr. p. 66 observata, Ibi enim cum neget poetas 

1) Etenim in re simili poetam varias secutum esse rationes cum per 
se incredibile est tum ma^nopere cavendum ne librariis nimium confidamus 
quorum inconstantia et temeritate omnia licita esse videantur. 

dactylicos volut Tibullum Propcrtium Ovidium Martialcm alios 
clisioncm sibi permisisse in ultima pentametri sede, itidem 
ctiam Catullum putat scripsisse pollicitast LXVI, 10. polIicita's 
ibid. 34. culpa tuast LXVII, 14. dulce miliist .LXVIII»», 160 
lactitiast LXXXIII, 2. Lesbia amata mea's LXXXVII, 2. 
meast ibid. 4 deuique m litera cum est collisa iu misorumst 
LXVIII*, 30. Sed neque omnia sunt quae attulit in hoc 
genere exempla et valde ambigo num cius praecepto, si 
CatuUum maxime considero, temere obsequendum sit. Cert^ 
in membranis poetae Veronensis nihil istius modi reperitur 
undo sumere aliquid ea in re liceat nec debet CatuIIo sine 
gravibus causis eadem Icx imponi qua posteriores versus suos 
panxerunt. — Dcinde non aliena ost ab usu elisio vocabulorum 
quorum altero concluditur, altero incohatur versus heroicus. 
Venmi longe maxima poetarum pars hanc licentiam ea con- 
dicione admisit, ut in fine versus nisi particulae copulativae 
qioe locum non concederet cf. L. Mueller p. 295. Atque hac 
ratione CatuIIus quoque binis dixit exemplis qualia sunt 
LXIIII, 298: inde pater divum sancta cum coniuge natisque | 
advcnit caelo etc. CXV, 5: prata arva ingentes silvas saltusque 
paludesque | usque ad Hyperboreos cet. Molestam vero syna- 
loephen e posteriore loco removere conati sunt Rossbachius et 
Bergkius, ille legendum ratus latasque paludes^ hic suspicatus 
salsasque paludes. Videtur tamen alterum palv^esque ut pote 
bonis libris traditum retinendum esse, quoniam vel superiore 
loco poeta talem clisionem usu probavit a nullo quantum scio 
homine erudito addubitatam. £x ceteris dactylicis semel quidem 
Lucretius, saepius imitator eius Vergilius hoc genere synaloephes 
carere noluit. — Contra in aliis metrorum generibus multo 
frequentius Catullus versus adhibuit hypermetros ita quidem 
ut eos vel m litera vel quod vulgo fecit, vocali finiret. Sic in 
Sapphico hendecasyllabo XI, 19: nullum amans vere, sed iden- 
tidem omnium | ilia rumpens. ibid. 22: qui illius culpa cecidit 
velut prati | ultimi flos. LXI, 122: flanmieiun video venire | ite 
concinite in modum. 142: unguentatc glabris marito | abstinere. 
147: sola cognita, sed marito { ista non eadem licent. 1^1: 
iam licet venias, marite | uxor in thalamo tibi est. ^) 



1) cf. Lachm. ad Lucr. p 81 sq. 

d. Quodsi synecphonesis unica ccrte res fuit qua poetae 
insuavem vocalium concursum quem hiatum vocare suevimus 
devitare possent, non tamen ubique a se impetrarunt, ut syllabas 
illo modo contraherent. At tantum aberat ut ex arbitrio poetae 
vocales in confiniis binorum vocabulorum contiguas distrahcrent, 
ut certarum legum severitatem quas violare optimus quisque 
veritus est, enixe sequerentur. Ita CatuUus post monosyllal)a 
legitime hiatum admisit in media dactyii syllaba, sed ea con- 
dicione ut constanter vocalem linalem corriperet Exempla hacc 
sunt: in hendecasyllabo Phalaecio LV, 4: ,te in circo, te in 
omnibus libellis'. ibidem ;32 : ,essem te, mi amice, quaeritando'- 
porro in versu heroico LXXXXVII, 1 : ,non, ita me dii ament, 
quicquam referre putavi'. Similiter deinde poetae in plurium 
quoque syllabarum vocabulis quae iu longam vocalem vel 
diphthongum desinunt, non nunquam hiatum ponunt syllaba 
cxtrema modo servata modo correpta. Ac saepissime hoc fit 
in tertio pede versus dactylici, ubi caesura quinaria locum 
habei Tale hiatus exemplum unum in libro CatuIIiano oc- 
currit GVII, 1 : ,si quicquam cupido optantiquc obtigit unquam', 
cui adnumerari etiam potest illud post pentametri caesuram ubi 
porraro hiatus licentia est in LXVIIP, 158: ,a quo sunt primo 
omnia nata bono' ^). Aliud eius modi exemplum quod libri 
mss. tradunt, plane intolerabile esse iam Itali viderunt qui rectc 
particula ne adiecta LXXXXVII, 2 sic emendarunt: ,utrumnc 
os an culum olfacerem Aemilio' cf. Lachm. ad Lucr. p. 99 sqq. 

At vero post voces in brevem vocalem exeuntes nulla poetae 
ratione videntur in altera thesi pedis dactylici hiasse: nam 
huic usui quae contraria aliquando reperiuntur, peccata sunt 
librariorum. Ita male habent codices et editiones priores TII, 1 H : 
factum male ! o miselle passer pro ,io miselle passer' (cf.L.Muellcr 
p. 306). Praeterea certe non scripsit CatuIIus XXXVIII, 2: 
,malest me hercule et laboriose^ quamquam nihil in praesentia 
habeo quo locum emendare possim. Lachmannus quidem (cf. 
comm. Lucr. p. 152) post hercule censuit excidisse dativum ei. 
adversante nescio an recte L. Muellero de re metr. p. 254, qui 



1) nisi forte recte iudicavit M. Hauptius qu. Cat. p. 86 post primo le- 
gendum esse mi id quod facile sane excidere potuit cf. etiam ind. lect. Berol. 
aest. a. 1857 p. 6 et L. Mueller de re metr. p. 332. 

mehercules legendum proposuit ad exemplum illud Phaedri 
fab. VI, 9, 3. Silligius eique qui adstipulatus est Froehlichius post 
particulam et omissum esse putaverunt esl ilhid, quod Schwabius 
probavit et in textum recepit. In re incerta quis verum in- 
dagasse videatur diiudicare non ausim, licet haud diffitear magis 
mihi arridere Silligii inventum. — 

Porro de vocabulis iambicis monendum est optimos poetas 
hac lege se astrinxisse, ut ubicunque constarent ante syllabam 
acutam, semper cum hiatu ea proferrent. Hunc morem Catallus 
probavit duobus exemplis qualia sunt LXVI, 11: ,qua rex 
tcmpestate novo auctus hymenaeo'. CXIIII, 6: ,saltum lau- 
demus, dum domo ipse egeat' de praeclara coniectura Lach- 
manni (cf. eundem ad Lucr. p. 196.) Itidem in vocibus creticum 
pedem efficientibus cum aliis poeta hiatum sibi permisit, veluti 
semel hoc modo dixit LVII, 7: ,imo in lectulo erudituli ambo'. 

Ultra has quas tractavimus quaestiones progredi spatium 
prohibuit huic dissertatiunculae concessum. In iis autem quae 
nunc ad finem mihi perduxisse videor, si quid censebor prae- 
stitisse quod ad consuetudinem CatuIIi in rebus grammaticis 
prosodiacisque inlustrandam pertineat nec non ad verba eius 
restituenda conducat, magnopere laetabor. 



VITA. 



Natus ego sum Adolphus Reeck die XX mens. Febr. anni 
h. 8. XLV Arnswalde in oppido Marchico, patre Ernesto iam 
dudum dolenda morte mihi abrepto, matre Guilelmina e gente 
Zierath. Fidem profiteor evangelicam. Primis elementis in 
ludo litterario urbis patriae imbutus anno aetatis XV Vratisla- 
viam me contuli ibique mense Aprili in gymnasii Elisabetani quod 
etiam nunc floret Caroli Fickerti viri summi auspiciis, ordinem 
quintum sum receptus. Post sex annos totidemque menses 
testimonium maturitatis rite nactus m. Oct. anni h. s. LXVI 
Rossbachio v. ill. tunc fasces tenente hanc adii universitatem 
Viadrinam. Philosophorum ordini adscriptus docentes audivi vv. 
ill. Braniss Haase Hertz Junkmann Neumann Reifferscheid 
Rossbach Rueckert Schultz. Per duo semestria interfui con- 
sessibus seminarii regii philoL extraordinarii quos moderabantur 
Hertz et Reifferscheid vv. ill., tum per semestre sodalis fui 
seminarii philoL ordinarii , quod iidem regebant viri doctissimi. 
Ex illis autem omnibus quorum insignia sunt de studiis meis 
merita, plurimum debeo Hertzio et Rossbachio w. ilL, qui cum 
splendidissima doctrinae suae copia tum privatis consiliis summa 
humanitate me adiuverunt. Quare nunquam ego desinam pia 
grataque memoria eos prosequi. Denique fas est fratri mihi 
carissimo cuius singulaii quadam liberalitate ac benignitate 
factum est, ut noh modo gymnasii frequentandi beneficio frui, 
sed etiam studiis academicis operam navar possem, gratias 
agere quam maximas. 



THESES. 



.y>^y^\j\^.^\^\y\j\^ sy\r^ 



1. Cat. LXVIII^, 63 sic legcndum puto: 

Hic veluti nigro iactatis turbine nautis 
lenius aspirans aura secunda venit. 

2. Cat. LXXXVIl, 3 recte Froehlichius adstipulatus est Doeriugii 

coniecturae: 

Nulla fides ullo fuit unquam in foedere tanta. 

3. Soph. Trach. vv. 56/57 ita scripserim: 

fiahoTa d'ov7t€Q €iy,6g, ^'YlXnVy ei Tiaxqog 
vB(.ieiv %iv ioqav tov xalwg TiQaoasiv doxel. 

4. Soph. Phil. 859 pro tradita lectione alerjg hcvog ia^i^kog 

optime 0. Hermannus adeijg vuvog ia&log emendavit. 

f). In carminibus Catulli recensendis nimis caverunt viri docti, 
ne formas verborum poetae adscriberent elegantiore poste- 
riorum usu improbatas. 

